cyanic-selkie/wikianc huggingface dataset:
റാഖൈൻ സംസ്ഥാനം
സ്വതന്ത്ര രാജ്യം
റാഖൈൻ ഐതിഹ്യമനുസരിച്ച്, ധന്യാവദിയെന്ന വടക്കൻ പട്ടണത്തെ ആസ്ഥാനമാക്കിയുള്ള ആദ്യത്തെ രേഖപ്പെടുത്തപ്പെട്ട റാഖൈൻ രാജ്യം ബിസി 34-ആം നൂറ്റാണ്ടിൽ ഉടലെടുക്കുകയും സി.ഇ 327 വരെ നിലനിൽക്കുകയും ചെയ്തിരുന്നു. ഈ രാഷ്‌ട്രീയവ്യവസ്ഥ ഇന്തോ-ആര്യൻ ജനത അധിവസിച്ചിരുന്നതാകാം. ബിസി 554-ൽ ബുദ്ധൻ രാജ്യം സന്ദർശിച്ചപ്പോൾ പ്രശസ്തമായ മഹാമുനി ബുദ്ധന്റെ പ്രതിച്ഛായ  ധന്യവാദിയിൽ പതിപ്പിച്ചതായി റാഖൈൻ രേഖകളും ലിഖിതങ്ങളും പറയുന്നു. നാലാം നൂറ്റാണ്ടിലെ ധന്യാവദിയുടെ പതനത്തിനുശേഷം, വൈതാളി നഗരം ആസ്ഥാനമാക്കിയുള്ള ഒരു പുതിയ രാജവംശത്തിലേക്ക് അധികാരകേന്ദ്രം മാറി. 4-ആം നൂറ്റാണ്ടിന്റെ മധ്യം മുതൽ 818 CE വരെ വൈതാലി രാജ്യം റാഖൈനിലെ പ്രദേശങ്ങൾ ഭരിച്ചു. റാഖൈൻ സംസ്കാരത്തിന്റെയും വാസ്തുവിദ്യയുടെയും ബുദ്ധമതത്തിന്റെയും ക്ലാസിക്കൽ കാലഘട്ടമായി കണക്കാക്കപ്പെടുന്ന ഈ കാലഘട്ടം അവരുടെ മുൻഗാമികളേക്കാൾ കൂടുതലായി പുരാവസ്തു അവശിഷ്ടങ്ങൾ അവശേഷിപ്പിച്ചിരുന്നു. വൈതാലിയുടെ സ്വാധീനം ക്ഷയിച്ചപ്പോൾ ലെമിയോ നദിക്കരയിലുള്ള നാല് പട്ടണങ്ങളിൽ ഒരു പുതിയ രാജവംശം ഉയർന്നുവന്നതൊടൊപ്പം ലെംറോ കാലഘട്ടത്തിന് നാന്ദി കുറിക്കുകയും അവിടെ നാല് പ്രധാന പട്ടണങ്ങൾ തുടർച്ചയായ തലസ്ഥാനങ്ങളായി പ്രവർത്തിക്കുകയും ചെയ്തു.
ഇസ്ലാമിക് ഡൽഹി സുൽത്താനേറ്റിന്റെയും ബംഗാൾ സുൽത്താനേറ്റിന്റെയും ഭാഗികമായ ആധിപത്യത്തിനുശേഷം, 1429-ൽ മിൻ സോ മോൺ അന്തിമമായി 1429-ൽ മ്രൗക് യു എന്ന രാജ്യം സ്ഥാപിച്ചു. ബംഗാൾ ഉൾക്കടലിൽ വാണിജ്യപരമായി പ്രാധാന്യമുള്ള തുറമുഖമായും ശക്തിയുടെ അടിത്തറയായും പ്രവർത്തിച്ച മ്രൗക് യു അറേബ്യയും യൂറോപ്പുമായി വിപുലമായ സമുദ്രവ്യാപാരത്തിൽ ഏർപ്പെട്ടിരുന്നതിനാൽ, റാഖൈൻ ജനത ഇത് അവരുടെ ചരിത്രത്തിന്റെ ഒരു സുവർണ്ണകാലഘട്ടമായി കണക്കാക്കുന്നു. അതിന്റെ ഒരു ഭാഗം, ബംഗാൾ സുബയുടെ ചിറ്റഗോങ്ങിനൊപ്പം, പിന്നീട് മുഗൾ ചക്രവർത്തി ഔറംഗസീബ് കീഴടക്കി. മുഗൾ സാമ്രാജ്യത്തിൻറ ആക്രമണത്തിന്ശേഷം 18-ാം നൂറ്റാണ്ട് മുതൽ രാജ്യം ക്രമാനുഗതമായി ക്ഷയിച്ചു. ആഭ്യന്തര അസ്ഥിരതയും കലാപവും രാജാക്കന്മാരെ സ്ഥാനഭ്രഷ്ടരാക്കുന്നതും വളരെ സാധാരണമായിരുന്നു. പോർച്ചുഗീസുകാർ, ഏഷ്യയിലെ അവരുടെ നേട്ടത്തിൻറെ ഒരു കാലഘട്ടത്തിൽ, അരാക്കനിൽ ഒരു താൽക്കാലിക സ്ഥാനം ഉറപ്പിച്ചു.
ബർമീസ് ഭരണം
1785 ജനുവരി 2-ന്, ആന്തരികമായി വിഭജിക്കപ്പെട്ട രാജ്യം കോൺബാംഗ് രാജവംശം ഉൾപ്പെടെയുള്ള അധിനിവേശ ശക്തികളുടെ കൈകളിലേയ്ക്ക് വീണു. മഹാമുനിയുടെ പ്രതിരൂപം ബർമീസ് സൈന്യം കൊള്ളമുതലായി കൊണ്ടുപോയി. അങ്ങനെ, ഒരു വിപുലീകരണവാദിയായ ബർമ്മ ബ്രിട്ടീഷ് ഈസ്റ്റ് ഇന്ത്യാ കമ്പനിയുടെ ഭരണത്തിലുള്ള പ്രദേശങ്ങളുമായി നേരിട്ട് പ്രാദേശികമായി സമ്പർക്കത്തിൽ ഏർപ്പെട്ടതോടെ, ഇത് ഭാവിയിൽ ശത്രുത വർദ്ധിക്കാൻ കാരണമായി. വിവിധ ഭൗമരാഷ്ട്രീയപരമായ പ്രശ്നങ്ങൾ ഒന്നാം ആംഗ്ലോ-ബർമീസ് യുദ്ധത്തിന് (1824-26) വഴിതെളിച്ചു.
മഹാമുനിയുടെ പ്രതിരൂപം  ബർമക്കാർ യുദ്ധ മുതലായി കൊണ്ടുപോയപ്പോൾ, ഇത്തവണ പ്രസിഡൻസി സൈന്യം ക്ഷേത്രത്തിലെ കൂറ്റൻ മണി എടുത്തുകൊണ്ടുപോകുകയും ബംഗാൾ ആർമിയുടെ രണ്ടാം ബറ്റാലിയനിലെ റിസാൽദാറായിരുന്ന ഒരു ഇന്ത്യൻ സൈനികനായ ഭീം സിംഗിന് അദ്ദേഹത്തിൻറെ ധീരതയ്ക്ക്  സമ്മാനമായി നൽകി. ഇന്നത്തെ ഉത്തർപ്രദേശിലെ കാൻഷിറാം നഗർ ജില്ലയിലെ കാസ്ഗഞ്ച് പട്ടണത്തിനടുത്തുള്ള നദ്രായി ഗ്രാമത്തിലെ ഒരു ക്ഷേത്രത്തിൽ ഈ ആലേഖനം ചെയ്ത കൂറ്റൻ മണി ഇപ്പോഴും സ്ഥാപിക്കപ്പെട്ടിരിക്കുന്നു. ശത്രുത അവസാനിപ്പിച്ച യാൻഡബോ ഉടമ്പടി പ്രകാരം (1826), ബർമ്മ തനിന്തര്യി (ടെനാസെറിം) യ്‌ക്കൊപ്പം അരകാൻ ബ്രിട്ടീഷ് ഇന്ത്യയ്ക്ക് വിട്ടുകൊടുത്തു. ബ്രിട്ടീഷുകാർ അക്യാബ് (ഇപ്പോൾ സിറ്റ്‌വെ) അരാക്കന്റെ തലസ്ഥാനമാക്കി. പിന്നീട്, അരക്കാൻ ബ്രിട്ടീഷ് ഇന്ത്യൻ സാമ്രാജ്യത്തിന്റെ ബർമ്മ പ്രവിശ്യയുടെ ഭാഗവും തുടർന്ന് ബർമ്മ ഒരു പ്രത്യേക കിരീട കോളനിയായി മാറിയപ്പോൾ ബ്രിട്ടീഷ് ബർമ്മയുടെ ഭാഗവുമായി. മ്രൗക്-യു കാലഘട്ടത്തിലെ പരമ്പരാഗത ഡിവിഷനുകൾക്കൊപ്പം അരകാൻ ഭരണപരമായി മൂന്ന് ജില്ലകളായി വിഭജിക്കപ്പെട്ടു.
ബ്രിട്ടീഷ് ഭരണം
സന്യാസിമാരായ യു ഒട്ടാമ, യു സെയ്ൻഡ എന്നിവരുടെ നേതൃത്വത്തിൽ ബ്രിട്ടീഷ് ഭരണത്തിനെതിരെ പോരാടിയ ഒന്നിലധികം കലാപങ്ങളുടെ കേന്ദ്രമായിരുന്നു റാഖൈൻ. രണ്ടാം ലോകമഹായുദ്ധസമയത്ത്, ബർമ്മയിലെ ജാപ്പനീസ് അധിനിവേശത്തിൻ കീഴിൽ റാഖൈനിന് സ്വയംഭരണാവകാശം നൽകപ്പെടുകയും കൂടാതെ അരാകാൻ ഡിഫൻസ് ഫോഴ്സ് എന്നറിയപ്പെടുന്ന സ്വന്തം സൈന്യവും നൽകപ്പെട്ടു. 1945-ന്റെ തുടക്കത്തിൽ അരാകൻ പ്രതിരോധ സേന സഖ്യകക്ഷികളോടൊപ്പം ചേർന്നുകൊണ്ട് ജാപ്പനീസ് സേനയ്ക്കേതിരേ തിരിഞ്ഞു. രണ്ടാം ലോകമഹായുദ്ധസമയത്ത് റാഖൈൻ (അരകാൻ) 1942-43 ലെ അരാകൻ കാമ്പെയ്ൻ, റാംരീ ദ്വീപ് യുദ്ധം ഉൾപ്പെടെ നിരവധി യുദ്ധങ്ങൾ നടന്ന സ്ഥലമായിരുന്നു.
ബർമീസ് സ്വാതന്ത്ര്യം
1948-ൽ, റഖൈൻ ബർമ്മ യൂണിയനിലെ ഒരു ഡിവിഷനായി മാറിയപ്പോൾ, മൂന്ന് ജില്ലകൾ ലയിച്ച് അരക്കൻ ഡിവിഷനായി. 1950-കൾ മുതൽ, വേർപിരിയലിനും അരാക്കൻ സ്വാതന്ത്ര്യം പുനഃസ്ഥാപിക്കുന്നതിനുമുള്ള ഒരു പ്രസ്ഥാനം വളർന്നുകൊണ്ടിരുന്നു. ഈ വികാരത്തെ ശമിപ്പിക്കുന്നതിനായി, 1974-ൽ, ജനറൽ നെ വിൻ കീഴിലുള്ള സോഷ്യലിസ്റ്റ് ഗവൺമെന്റ്, റാഖൈൻ ജനതയുടെ പ്രാദേശിക ഭൂരിപക്ഷത്തിന് നാമമാത്രമായ അംഗീകാരം നൽകിക്കൊണ്ട്, അരാകൻ ഡിവിഷനിൽ നിന്ന് "റാഖൈൻ സംസ്ഥാനം" രൂപീകരിച്ചു.
ഗീതാഞ്ജലി ശ്രീ
ഗീതാഞ്ജലി ശ്രീ ( ജനനം 12 ജൂൺ 1957), ന്യൂഡൽഹി ആസ്ഥാനമാക്കി പ്രവർത്തിക്കുന്ന ഒരു ഹിന്ദി ഭാഷാ നോവലിസ്റ്റും ചെറുകഥാകൃത്തുമാണ്. നിരവധി ചെറുകഥകളുടെയും അഞ്ചോളം നോവലുകളുടെയും രചയിതാവാണ്. 2000-ൽ പ്രസിദ്ധീകരിക്കപ്പെട്ട അവരുടെ 'മയ്' എന്ന നോവൽ 2001-ൽ ക്രോസ്‌വേഡ് ബുക്ക് അവാർഡിന് ഷോർട്ട്‌ലിസ്റ്റ് ചെയ്യപ്പെട്ടിരുന്നു. . 2022-ൽ, ഡെയ്‌സി റോക്ക്‌വെൽ ടൂംബ് ഓഫ് സാൻഡ് എന്ന പേരിൽ ഇംഗ്ലീഷിലേക്ക് വിവർത്തനം ചെയ്ത നോവൽ രെത് സമാധി (2018) അന്താരാഷ്ട്ര ബുക്കർ പ്രൈസ് കരസ്ഥമാക്കുകയുണ്ടായി. ഫിക്ഷനെ കൂടാതെ, പ്രേംചന്ദിനെക്കുറിച്ച് വിമർശനാത്മക കൃതികളും ഗീതാഞ്ജലി എഴുതിയിട്ടുണ്ട്.
അവലംബം
വർഗ്ഗം:ഇന്ത്യൻ ഫെമിനിസ്റ്റുകൾ വർഗ്ഗം:1957-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
കാളർകുഴി
കാളർകുഴി
കിം യോ ജോങ്
കിം യോ ജോങ് (കൊറിയൻ: 김여정; ഹഞ്ച Korean pronunciation: 金裕貞, Kim Yo-jong, ജനനം 26 സെപ്റ്റംബർ 1987) 2014 മുതൽ വർക്കേഴ്സ് പാർട്ടി ഓഫ് കൊറിയയുടെ (WPK ) പ്രഥമ ഡെപ്യൂട്ടി ഡയറക്ടറും, പ്രചാരണ-പ്രക്ഷോഭ വകുപ്പിൻറെ ഒരു ഉന്നത ഉദ്യോഗസ്ഥയും ഒരു രാഷ്ട്രീയ നേതാവുമാണ്. ഉത്തരകൊറിയൻ ഭരണകക്ഷിയായ വർക്കേഴ്സ് പാർട്ടിയുടെ പൊളിറ്റ്ബ്യൂറോ അംഗം കൂടിയാണ് ഇവർ. മുൻ പരമോന്നത നേതാവ് കിം ജോങ്-ഇലിൻറെ ഇളയ മകളും ഇപ്പോഴത്തെ പരമോന്നത നേതാവായ കിം ജോങ് ഉന്നിൻറെ ഇളയ സഹോദരിയുമാണ് യോ-ജോങ്. ഇവർ കിം ജോങ് ഉന്നിൻറെ പിൻഗാമി എന്ന നിലയിലാണ് കണക്കാക്കപ്പെടുന്നത്. അവർ സഹോദരന്റെ ഏറ്റവും അടുത്തതും വിശ്വസ്ഥയുമായ സഹായികളിൽ ഒരാളാണെന്ന് പറയപ്പെടുന്നു.
ആദ്യകാല ജീവിതം
1987 സെപ്റ്റംബർ 26 ന് കിം ജോങ്-ഇലിനും ഭാര്യ കോ യോങ്-ഹുയിക്കും കിം യോ-ജോങ് ജനിച്ചു. പ്യോങ്‌യാങ്ങിലാണ് അവർ വളർന്നതും. എന്നാൽ 1996 മുതൽ 2000 വരെ സ്വിറ്റ്‌സർലൻഡിലും ഉത്തര കൊറിയയിലും സഹോദരൻ കിം ജോങ് ഉന്നുമായി ഒരുമിച്ച് പങ്കിട്ടു. പഠനകാലത്ത്‌ ഒരുമിച്ച് പങ്കിട്ട ഒറ്റപ്പെട്ട വർഷങ്ങൾ കാരണം യോ-ജോങും സഹോദരൻ കിം ജോങ് ഉന്നും തമ്മിൽ അടുത്ത ബന്ധമുണ്ടെന്ന് പറയപ്പെടുന്നു. സാമൂഹികവും വൈകാരികവുമായ ഒറ്റപ്പെടൽ അവരുടെ ആദ്യകാല ജീവിതത്തിൽ നിർണായക ശക്തിയാകുകയും അത് സഹോദരങ്ങളെ കൂടുതൽ അടുപ്പിക്കുകയും ചെയ്തു. ഒരുപക്ഷേ അവരുടെ പിതാവ് കിം ജോങ്-ഇൽ ആഗ്രഹിച്ചതാകാം പിതാവ് കിം ഇൽ-സങ്ങിന്റെ സ്വാധീനത്തിൽ നിന്ന് അവരെ അകറ്റാൻ. തിരിച്ചെത്തിയ ശേഷം അവൾ കിം ഇൽ-സുംഗ് മിലിട്ടറി സർവകലാശാലയിൽ കമ്പ്യൂട്ടർ സയൻസും പഠിച്ചിരിക്കാം.
ഔദ്യോഗികജീവിതം
2010 സെപ്റ്റംബറിൽ ഡബ്ല്യു.പി.‌കെ (WPK) യുടെ 3-ാ മത് സമ്മേളനത്തിൽ പങ്കെടുത്തവർക്കായുള്ള ഒരു ഫോട്ടോ സെഷനിൽ പിതാവിൻറെ പേഴ്സണൽ സെക്രട്ടറിയും ആരോപിത പ്രിയതമയുമായ കിം ഓകെയുടെ അരികിലായിരുന്നു കിമ്മിൻറെ ആദ്യ പ്രത്യക്ഷപ്പെടൽ. 2011 ഡിസംബറിൽ കിം ജോങ് ഇല്ലിൻറെ ശവസംസ്കാര വേളയിൽ സഹോദരൻ കിം ജോങ് ഉന്നിനോടൊപ്പം നിരവധി തവണ പ്രത്യക്ഷപ്പെടുകയും ശവസംസ്കാര സമിതി അംഗമായിരുന്നില്ലെങ്കിലും കേന്ദ്ര ഉദ്യോഗസ്ഥരുടെ ശവസംസ്കാര ഘോഷയാത്രകളിൽ പങ്കെടുക്കുകയും ചെയ്തതോടെ കിം യോ-ജോങ്ങിന് വളരെയധികം പ്രചാരണം ലഭിച്ചു. കിം ജോങ് ഉന്നിൻറെ യാത്ര കൈകാര്യകർത്താവ്‌ എന്ന നിലയിൽ 2012 ൻറെ തുടക്കത്തിൽ അവർക്ക് ദേശീയ പ്രതിരോധ കമ്മീഷന്റെ കീഴിൽ ഒരു സ്ഥാനം ലഭിച്ചതായി റിപ്പോർട്ടുണ്ട്. എന്നാൽ 2012 നവംബറിൽ കൊറിയൻ സെൻട്രൽ ടെലിവിഷൻ കിം ജോങ് ഉന്നിനോടൊപ്പം സൈനിക സവാരി മൈതാനത്ത് കാണിച്ചതൊഴികെ മറ്റു വാർത്താ റിപ്പോർട്ടുകളിൽ പ്രത്യക്ഷപ്പെട്ടിട്ടില്ല. സുപ്രീം പീപ്പിൾസ് അസംബ്ലിയിൽ വോട്ടുചെയ്യാൻ സഹോദരനോടൊപ്പം 2014 മാർച്ച് 9 ന് എത്തിയ ഇവരെ ആദ്യമായി ഔദ്യോഗികമായി പരാമർശിക്കപ്പെട്ടു. WPK കേന്ദ്ര കമ്മിറ്റിയിലെ "മുതിർന്ന ഉദ്യോഗസ്ഥ" എന്നാണ് കിം യോ-ജോങിനെ പരാമർശിച്ചത്. 2014 ഒക്ടോബറിൽ, രോഗബാധിതനായ സഹോദരൻ വൈദ്യചികിത്സയ്ക്ക് വിധേയനാകുമ്പോൾ അവർ സംസ്ഥാന ചുമതലകൾ ഏറ്റെടുത്തതായും വാർത്തകളുണ്ട്. 2018 ലെ ശീതകാല ഒളിമ്പിക്സിൽ അവർ ഉത്തര കൊറിയയെ പ്രതിനിധീകരിച്ചു. ദക്ഷിണ കൊറിയൻ പ്രസിഡന്റ് മൂൺ ജെയ്-നെ കാണാനും സഹോദരന് വേണ്ടി ഒരു രേഖാമൂലമുള്ള കത്ത് നൽകാനും ചുമതലപ്പെട്ട, സിയോൾ സന്ദർശിച്ച ഭരണ രാജവംശത്തിലെ ആദ്യത്തെ നേരിട്ടുള്ള അംഗമായി. സഹോദരന്റെ സന്ദേശവുമായി ദക്ഷിണകൊറിയയിലെത്തിയ ഇവർ ദക്ഷിണ കൊറിയൻ പ്രസിഡന്റ് മൂൺ ജെ ഇന്നിനെ ഉച്ചകോടിക്കു ക്ഷണിക്കുകയും ചെയ്തിരുന്നു. അമേരിക്കൻ പ്രസിഡന്റ് ഡൊണാൾഡ് ട്രംപുമായുള്ള രണ്ടു ആണവപരീക്ഷണ ചർച്ചകൾക്ക് കിം യോ-ജോങ് സഹോദരനോടൊപ്പം പങ്കെടുത്തിരുന്നു. ആദ്യത്തേത് 2018 ജൂണിൽ സിംഗപ്പൂരിലും രണ്ടാമത്തേത് 2019 ഫെബ്രുവരിയിൽ വിയറ്റ്നാമിലെ ഹനോയിയിൽ നടന്നതുമാണ്.
2020 മാർച്ചിൽ WPK യുടെ ഡെപ്യൂട്ടി ഡയറക്ടറായി അവർ ഔദ്യോഗിക പ്രസ്താവന ഇറക്കി.
വ്യക്തിഗത ജീവിതം
2015 ജനുവരിയിൽ, സർക്കാർ ഉദ്യോഗസ്ഥനും ഉത്തര കൊറിയയിലെ ഏറ്റവും ശക്തനായ ഉദ്യോഗസ്ഥരിൽ ഒരാളായ ചോ റയോങ്-ഹേയുടെ രണ്ടാമത്തെ മകനായ ചോ സോങിനെ വിവാഹം കഴിച്ചതായി വാർത്തകളുണ്ട്. കിം യോ ജോങ് മെയ് 2015 ൽ ആദ്യ കുഞ്ഞിന് ജന്മം നൽകിയതായും കുട്ടിയുടെ അച്ഛൻ കിം ഇൽ-സുംഗ് സർവകലാശാലയിലെ പൂർവ്വ വിദ്യാർത്ഥിയോ അല്ലെങ്കിൽ വർക്കേഴ്സ് പാർട്ടി ഓഫ് കൊറിയയുടെ റൂം 39 ലെ ഒരു ഉദ്യോഗസ്ഥനോ രാജ്യത്തെ നേതാവിനെ കാവൽ നിൽക്കുന്ന ഒരു സൈനിക യൂണിറ്റിൽ ജോലിചെയ്യുന്നു ഉദ്യോഗസ്ഥനോ ആണെന്ന് കരുതപ്പെടുന്നു.
കാളർകുഴി
മൂക്കന്നൂർ ഗ്രാമ പഞ്ചായത്തിലെയും തുറവൂർ ഗ്രാമപഞ്ചായത്ത് ഭാഗമായ പ്രദേശം കാർഷികമായി മുന്നിട്ടുനിൽക്കുന്നു മൂക്കന്നൂർ തുറവൂർ ഗ്രാമ പഞ്ചായത്തുകളുടെ അതിർത്തി എന്നറിയപ്പെടുന്ന കാളർകുഴി പാലമാണ് ചാലക്കുടി ഇടതുകര കനാൽ ഒരു ഭാഗം ഈ പാലത്തിലൂടെയാണ് കടന്നുപോകുന്നത് ആരാധനാലയങ്ങൾ നിരവധി ഫർണിച്ചർ യൂണിറ്റുകൾ ഉള്ള ഒരു പ്രദേശമാണ് കാളർകുഴി മാഞ്ഞാലി തോട് ന്റെ ഒരു ഭാഗമായ ആറാട്ടുപുഴ പ്രദേശത്തിലൂടെ ആണ് കടന്നു പോകുന്നത് ഈ പ്രദേശത്തുള്ളവർക്ക് ജലസേചനത്തിന് ഉപകാരപ്രദമാണ്
ആരാധനാലയങ്ങൾ
സെന്റ് ജോസഫ് കപ്പേള
മുഖർശംഖ്
ലഘുചിത്രം|മുഖർശംഖ് ലഘുചിത്രം|മുഖർശംഖ് വാദനം കർണാടക സംഗീതക്കച്ചേരികളിൽ ഉപയോഗിക്കുന്ന ഒരു വാദ്യമാണ് മുഖർശംഖ് (രാജസ്ഥാനി: मोरचंग, English: "jaw harp). ഇതിന്റെ ഉത്ഭവം ഗ്രീസിലാണെന്നു കരുതപ്പെടുന്നു. മോർസിംഗ് 1500 വർഷത്തിലേറെ പഴക്കമുള്ളതായി കണ്ടെത്താനാകും, എന്നിരുന്നാലും ഇന്ത്യയിൽ അതിന്റെ ഉത്ഭവം കൃത്യമായി രേഖപ്പെടുത്തിയിട്ടില്ല. ദക്ഷിണേന്ത്യ, രാജസ്ഥാൻ, അസമിന്റെ ചില ഭാഗങ്ങൾ എന്നിവിടങ്ങളിൽ പ്രധാനമായും കാണപ്പെടുന്നു. ബംഗാളി, ആസാമീസ് നാടോടി സംഗീതത്തിൽ ഇത് ചിലപ്പോൾ രബീന്ദ്രസംഗീതത്തോടൊപ്പം വായിക്കുന്നു. അതേസമയം ദക്ഷിണേന്ത്യയിൽ ഇത് കർണാടക കച്ചേരികളിലും താളവാദ്യ മേളങ്ങളിലും അവതരിപ്പിക്കുന്നു.
ഘടന
ഏകദേശം എട്ട് സെൻറിമീറ്ററോളം നീളമുള്ള ഇതിന് അരയാലിലയുടെ ആകൃതിയാണ്. ബലമുള്ള വളയത്തിന്റെ രണ്ടറ്റവും നീണ്ട് രണ്ടായി പിളർന്നിരിക്കും. ഇതിന്റെ മധ്യത്തിൽകൂടി മറ്റൊരു കട്ടിക്കമ്പി ഘടിപ്പിച്ചിരിക്കുന്നു. ഒരറ്റം അൽപം വളഞ്ഞതാണീ കമ്പി. വളയംപോലുള്ള ഭാഗം ഇടത് കൈപ്പത്തിക്കുള്ളിൽ വെച്ച്, നീണ്ട അഗ്രംപോലെയുള്ള ഭാഗം ചുണ്ടുകൾ കൊണ്ടമർത്തി, നടുവിലത്തെ കമ്പിയിൽ തട്ടിയാണ് ശബ്ദമുണ്ടാക്കുന്നത്. കമ്പി മീട്ടാനായി വലതുകൈയിലെ നടുവിരലാണ് ഉപയോഗിക്കുക.
ലഘുചിത്രം|പ്രമുഖ മുഖർശംഖ് വാദകൻ ശ്രീരംഗം കണ്ണൻ കച്ചേരിക്കിടെ
പനിയാരം
ഒരു ദക്ഷിണേന്ത്യൻ പലഹാരമാണ് പനിയാരം. ഇഡ്ഡലിയ്ക്കും ദോശയ്ക്കും തയ്യാറാക്കുന്നതു പോലെ അരിയും ഉഴുന്നും ചേർത്ത് അരച്ച് വെച്ച മാവിൽ കറിവേപ്പിലയും മല്ലിയിലയും സവാളയും ചെറുകഷണങ്ങളായി അരിഞ്ഞതും ചേർത്തിളക്കി ഉണ്ണിയപ്പച്ചട്ടിയിൽ ഉള്ളതു പോലെ കുഴികൾ ഉള്ള പാത്രത്തിൽ കോരിയൊഴിച്ചാണ് പനിയാരം ഉണ്ടാക്കുന്നത്. പാത്രം ചൂടായിക്കഴിഞ്ഞതിനു ശേഷം കുഴികളിൽ എണ്ണ പുരട്ടിയ ശേഷമാണ് മാവ് ഒഴിക്കുന്നത്. ഒരു വശം മൊരിഞ്ഞ ശേഷം ശ്രദ്ധയോടെ തിരിച്ചിട്ട് മറുവശവും മൂപ്പിച്ചെടുക്കുന്നു. തമിഴ്‌നാട്ടിൽ കുഴിപ്പനിയാരം എന്നറിയപ്പെടുന്ന ഈ പലഹാരത്തിന് പദ്ദു, ഗുളിയാപ്പ, ഗുണ്ടുപൊംഗലു തുടങ്ങിയ പേരുകളുമുണ്ട്.
കേരള ഗണക കണിശ സഭ
അവലംബങ്ങൾ
വർഗ്ഗം:സംഘടനകൾ
എലാ ലോധ്
കരിയർ
ഇന്ത്യൻ സംസ്ഥാനമായ ത്രിപുരയിലെ ഖോവായിലാണ് എലാ ലോദ് ജനിച്ചത്. പ്രസവചികിത്സകയും ഗൈനക്കോളജിസ്റ്റുമായി യോഗ്യത നേടിയ അവർ ത്രിപുര ഹെൽത്ത് സർവീസിൽ ജോലി ചെയ്തു. ഒടുവിൽ അഡ്മിനിസ്ട്രേറ്റീവ് ഡയറക്ടറായി. 1990 മുതൽ 2000 വരെ ആ പദവി വഹിച്ച അവർ ത്രിപുരയിലെ ഹെപ്പറ്റൈറ്റിസ് ഫൗണ്ടേഷന്റെ സ്ഥാപക കൂടിയാണ്. 2021 ജൂലൈ 19 ന് കൊൽക്കത്തയിലെ ഒരു സ്വകാര്യ ആശുപത്രിയിൽ ഹൃദയാഘാതത്തെ തുടർന്ന് അവർ മരിച്ചു.
അവാർഡുകളും അംഗീകാരവും
2022 മാർച്ച് 8 ന് മരണാനന്തര ബഹുമതിയായി ലോധ് 2020 നാരി ശക്തി പുരസ്‌കാരം ഏറ്റുവാങ്ങി. പ്രധാനമന്ത്രി നരേന്ദ്ര മോദിയിൽ നിന്ന് അവരുടെ മകൻ അവാർഡ് ഏറ്റുവാങ്ങി.
അവലംബം
വർഗ്ഗം:2021-ൽ മരിച്ചവർ
തെരേസ മാക്കീൽ
അമേരിക്കൻ ലേബർ പ്രവർത്തകയും, വിദ്യാഭ്യാസവിചക്ഷണയുമായിരുന്നു തെരേസ മാക്കീൽ (Theresa Serber Malkiel, ജീവിതകാലം: 1874-1949). ഫാക്ടറി ജോലിയിലൂടെ സോഷ്യലിസ്റ്റ് പാർട്ടിയുടെ നേതൃത്വത്തിലിലേക്കു വന്ന ആദ്യ സ്ത്രീ ആയിരുന്നു. അവരുടെ 1910-ലെ നോവൽ, 'The Diary of a Shirtwaist Striker' ന്യൂയോർക്ക് സംസ്ഥാനത്തെ തൊഴിൽ നിയമം ഉടച്ചുവാർക്കുവാൻ സഹായിക്കുന്നതിന് മുഖ്യ പങ്ക് വഹിച്ചു. അമേരിക്കൻ സോഷ്യലിസ്റ്റ് പാർട്ടി (SPA) യിലെ സ്ത്രീകളുടെ  നാഷണൽ കമ്മിറ്റിയുടെ തലവളായിരുന്ന തെരേസ മാക്കീൽ സ്ഥാപിച്ച 'annual Woman's Day ' യിൽ  നിന്നാണ്  അന്താരാഷ്ട്ര വനിതാ ദിനത്തിനുള്ള (International Women's Day) ചിന്താപദ്ധതി കിട്ടിയത്. 1911 ൽ അമേരിക്കൻ തെക്ക് സംസഥാനങ്ങളിലെ പ്രസംഗ പര്യടന  സമയത്ത് പാർട്ടിക്കുള്ളിലെ  വെള്ളക്കാരുടെ  ആധിപത്യത്തിന്റെ ( white supremacism )  പ്രശ്നം ശ്രദ്ധയിൽ കൊണ്ട് വരാൻ ശ്രമിച്ചു. പിന്നീടുള്ള വർഷം അവർ സ്ത്രീതൊഴിലാളികൾക്ക് 'മുതിർന്നവർക്കുള്ള വിദ്യാഭ്യാസപദ്ധതികൾ'  (Adult education)നൽകുന്നതിനായി തന്റെ ജീവിതം ചെലവഴിച്ചു.
അവലംബം
വർഗ്ഗം:അമേരിക്കൻ വനിതാ എഴുത്തുകാർ വർഗ്ഗം:1874-ൽ ജനിച്ചവർ വർഗ്ഗം:1949-ൽ മരിച്ചവർ വർഗ്ഗം:അമേരിക്കൻ സോഷ്യലിസ്റ്റുകൾ
ശ്രീ കമലാംബികേ അവാവ
മുത്തുസ്വാമി ദീക്ഷിതർ ഘണ്ടരാഗത്തിൽ ചിട്ടപ്പെടുത്തിയ ഒരു കൃതിയാണ് ശ്രീ കമലാംബികേ അവാവ. കമലാംബാ നവാവരണ കൃതികളിൽ എട്ടാമത്തെ ആവരണമാണിത്.
പല്ലവി
ശ്രീ കമലാംബികേ അവാവ ശിവേ കരധൃത ശുകശാരികേ
അനുപല്ലവി
ലോകപാലിനി കപാലിനി ശൂലിനി ലോകജനനി ഭഗമാലിനി സകൃദ ലോകയ മാം സർവസിദ്ധിപ്രദായികേ ത്രിപുരാംബികേ ബാലാംബികേ
ചരണം
സന്തപ്ത ഹേമസന്നിഭദേഹേ സദാഖണ്ഡൈക രസപ്രവാഹേ സന്താപഹര ത്രികോണഗേഹേ സകാമേശ്വരി ശക്തിസമൂഹേ സന്തതം മുക്തി ഘണ്ടാമണി ഘോഷായമാന കവാടദ്വാരേ അനന്ത ഗുരുഗുഹ വിദിതേ കരാംഗുലി നഖോദയ വിഷ്ണു ദശാവതാരേ അന്തഃകരണേക്ഷു കാർമുക ശബ്ദാദി പഞ്ചതന്മാത്ര വിശിഖാത്യന്ത രാഗപാശ ദ്വേഷാങ്കുശധര കരേതി രഹസ്യയോഗിനീ പരേ
പുറത്തേക്കുള്ള കണ്ണികൾ
വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ വർഗ്ഗം:ഘണ്ട രാഗത്തിൽ ചിട്ടപ്പെടുത്തിയ കൃതികൾ വർഗ്ഗം:കമലാംബാ നവാവരണ കൃതികൾ
എല്ലിസ് പോൾ ടൊറാൻസ്
സർഗ്ഗാത്മകതയെക്കുറിച്ച് വിപുലമായ ഗവേഷണം നടത്തിയിട്ടുള്ള അമേരിയ്ക്കൻ മനശാസ്ത്ര ഗവേഷകനും പ്രൊഫസ്സറുമായിരുന്നു '''ഇ. പി .ടൊറാൻസ്''' (എല്ലിസ് പോൾ ടൊറാൻസ്-ഒക്ടോ: 8, 1915 - ജൂലൈ 12, 2003). ഈ രംഗത്ത് ആകെ 1871 പ്രസിദ്ധീകരണങ്ങൾ അദ്ദേഹത്തിന്റേതായി പ്രസിദ്ധീകരിയ്ക്കപ്പെട്ടിട്ടുണ്ട്. വിദ്യാഭ്യാസമനശാസ്ത്രത്തിലും ടൊറാൻസ് ഗവേഷണം നടത്തിയിരുന്നു. സർഗ്ഗാത്മകതയെ നിർവ്വചിയ്ക്കുന്നതിനു ചില മാനകങ്ങൾ അദ്ദേഹം വികസിപ്പിയ്ക്കുകയുണ്ടായി. ഇത് ടോറാൻസ് ടെസ്റ്റ് ഓഫ് ക്രിയേറ്റിവിറ്റി (Torrance Tests of Creative Thinking) എന്ന് അറിയപ്പെടുന്നു.
അവലംബം
വർഗ്ഗം:മനഃശാസ്ത്രജ്ഞർ വർഗ്ഗം:1915-ൽ ജനിച്ചവർ വർഗ്ഗം:2003-ൽ മരിച്ചവർ വർഗ്ഗം:ഒക്ടോബർ 8-ന് ജനിച്ചവർ വർഗ്ഗം:ജൂലൈ 12-ന് മരിച്ചവർ
യാഗ്നോബി ജനത
യാഗ്നോബി ജനത (Yaghnobi: yaγnōbī́t; яғнобиҳо, yağnobiho/jaƣnoʙiho) താജിക്കിസ്ഥാനിലെ ഒരു വംശീയ ന്യൂനപക്ഷമാണ്. താജിക്കിസ്ഥാനിലെ സുഗ്ദ് പ്രവിശ്യയിൽ യാഗ്നോബ്, ക്വുൽ, വർസോബ് നദികളുടെ താഴ്വരകളാണ് അവരുടെ അധിവാസകേന്ദ്രം. പുരാതന സോഗ്ദിയയിൽ അമു ദര്യ നദിക്കപ്പുറം മധ്യേഷ്യയുടെ ഭൂരിഭാഗം പ്രദേശങ്ങളിലും വസിച്ചിരുന്ന സോഗ്ഡിയൻ ഭാഷ സംസാരിക്കുന്ന ജനങ്ങളുടെ പിൻഗാമികളായി യാഗ്നോബികൾ കണക്കാക്കപ്പെടുന്നു.
ഒരു സജീവ കിഴക്കൻ ഇറാനിയൻ ഭാഷയായ യാഗ്നോബിയാണ് ഇവർ സംസാരിക്കുന്നത് (പഷ്തോ, ഒസെറ്റിക്, പാമിർ ഭാഷകളാണ് ഇതിലെ മറ്റ് സജീവാംഗങ്ങൾ). താജിക്കിസ്ഥാനിലെ സരഫ്‌ഷാൻ പ്രദേശത്തുള്ള യാഗ്‌നോബ് നദിയുടെ മുകൾ താഴ്‌വരയിലെ യാഗ്‌നോബി ജനങ്ങൾ സംസാരിക്കുന്ന ഈ ഭാഷ വിദ്യാലയങ്ങളിലും പഠിപ്പിക്കപ്പെടുന്നു. സോഗ്ഡിയൻറെ നേരിട്ടുള്ള ഭാഷാഭേദമായി കണക്കാക്കപ്പെടുന്നതു കൂടാതെ അക്കാദമിക് സാഹിത്യത്തിൽ പലപ്പോഴും നിയോ-സോഗ്ഡിയൻ എന്ന് ഇത് വിളിക്കപ്പെടുന്നു.
1926-ലെയും 1939-ലെയും സെൻസസ് കണക്കുകൾ പ്രകാരം യാഗ്നോബി ഭാഷ സംസാരിക്കുന്നവരുടെ എണ്ണം ഏകദേശം 1,800 ആയിരുന്നു. 1955-ൽ, യഘ്നോബി മാതൃഭാഷയായി സംസാരിക്കുന്നവരുടെ എണ്ണം 2,000-ലധികമാണെന്ന് എം.ബോഗോല്യുബോവ് കണക്കാക്കി. 1972-ൽ, എ. ക്രോമോവ്, യാഗ്നോബ് താഴ്‌വരയിൽ 1,509 മാതൃഭാഷ സംസാരിക്കുന്നവരും മറ്റിടങ്ങളിൽ ഏകദേശം 900 പേരുമെന്ന് കണക്കാക്കാക്കി. ഏകദേശം 25,000 ആണ് യാഗ്നോബി ജനതയുടെ ഇന്നത്തെ ഏകദേശ കണക്ക്. ബാക്ട്രിയൻ ഭാഷ, ഖോട്ടാനീസ് സാക, പേർഷ്യൻ ഭാഷ, താജിക് ഭാഷ, പാഷ്തോ ഭാഷ, കുർദിഷ് ഭാഷകൾ, പാർത്തിയൻ ഭാഷകൾ എന്നിവയ്‌ക്കൊപ്പം ഇറാനിയൻ ഭാഷകളിൽ ഒന്നാണ് സോഗ്ദിയൻ ഭാഷ. ചരിത്ര സാഹിത്യപരമായി ഈ ഭാഷയ്ക്ക് ഒരു വലിയ പ്രാധാന്യമുണ്ട്.
പൗരാണികത
പരമ്പരാഗത തൊഴിലുകളായ കൃഷിയും, ബാർലി, ഗോതമ്പ്, പയർവർഗ്ഗങ്ങൾ തുടങ്ങിയ ഉൽപന്നങ്ങൾ വളർത്തുന്നതിനൊപ്പം കന്നുകാലി, കാള, കഴുത എന്നിവയുടെ പ്രജനനവുമായിരുന്നു അവരുടെ പ്രധാന ജീവിതമാർഗ്ഗങ്ങൾ. നെയ്ത്ത് ഉൾപ്പെടെയുള്ള പരമ്പരാഗത കരകൗശല വസ്തുക്കളുടെ നിർമ്മാണം പുരുഷന്മാരാണ് കൂടുതലും ചെയ്തിരുന്നത്. സ്ത്രീകൾ മൺപാത്രങ്ങൾ ഉണ്ടാക്കുന്ന ജോലിയിലേർപ്പെട്ടു. എട്ടാം നൂറ്റാണ്ടിൽ മുസ്ലിം ആക്രമണകാരികൾ സോഗ്ദിയാനയെ കീഴടക്കുന്നതുവരെ പ്രദേശത്ത് ആധിപത്യം പുലർത്തിയിരുന്ന സോഗ്ദിയൻമാരിൽ നിന്നാണ് യാഗ്നോബി ജനതയുടെ ഉത്ഭവം. ആ കാലഘട്ടത്തിൽ യാഗ്നോബി ജനത ഉയർന്ന താഴ്വരകളിൽ താമസമാക്കിയിരുന്നു.
20-ആം നൂറ്റാണ്ടിന് മുമ്പ്
മധ്യകാല അറബ് ഖിലാഫത്തിൽ നിന്ന് രക്ഷനേടുന്നതിനായി പുരാതന സോഗ്ദിയക്കാർ യാഗ്നോബ് താഴ്‌വരയിലേക്ക് പലായനം ചെയ്യുകയും അവരുടെ നേരിട്ടുള്ള പിൻഗാമികളായ യാഗ്നോബി ജനത 1820-കൾ വരെ അവിടെ സമാധാനപരമായ ഒറ്റപ്പെടലിൽ ജീവിക്കുകയും ചെയ്തു.
20-ആം നൂറ്റാണ്ട്
ആദ്യവാസ കേന്ദ്രങ്ങൾ റോഡുകളിൽ നിന്നും വൈദ്യുതക്കമ്പികൾ കടന്നുപോകുന്നിടങ്ങളിൽനിന്നും വളരെ അകലെയാണെന്നതിനാൽ 20-ആം നൂറ്റാണ്ട് വരെ സ്വാഭാവിക സമ്പദ്‌വ്യവസ്ഥയിലൂന്നിയ ജീവിതം നയിച്ചിരുന്ന ഗാഗ്നോബി ജനതയിലെ ഏതാനും ചിലർ ഇപ്പോഴും അപ്രകാരമുള്ള ജീവിതചര്യ തന്നെ സ്വീകരിച്ചിരിക്കുന്നു. 1930-കളിലെ മഹത്തായ ശുദ്ധീകരണ സമയത്ത് സോവിയറ്റ് യൂണിയനുമായുള്ള ആദ്യ സമ്പർക്കം നിരവധി യാഗ്നോബികളെ നാടുകടത്താൻ കാരണമായി. ഒരുപക്ഷേ ഇതിൽ ഏറ്റവും ക്ലേശകരമായ സംഭവങ്ങൾ 1957 ലും 1970 ലും യഗ്നോബ് മലനിരകളിൽനിന്ന് താജിക്കിസ്ഥാനിലെ നിമ്ന്ന അർദ്ധ മരുഭൂ പ്രദേശങ്ങളിലേക്കുള്ള അവരുടെ നിർബന്ധിത പുനരധിവാസം ആയിരുന്നു.
1983 മുതൽ, കുടുംബങ്ങൾ യാഗ്നോബ് താഴ്വരയിലേക്ക് മടങ്ങാൻ തുടങ്ങി. കുട്ടികൾ വിദ്യാലയങ്ങളിൽ പഠിക്കുന്നത് താജിക് ഭാഷയിലാണ് എന്നതിനാൽ സമതലങ്ങളിൽ അവശേഷിക്കുന്നവരിൽ ഭൂരിഭാഗവും താജിക്കുകളുമായി ഇഴുകിച്ചേർന്നു. ഒരു സ്വാഭാവിക സമ്പദ്‌വ്യവസ്ഥയെ അടിസ്ഥാനമാക്കി ജീവിക്കുന്ന മടങ്ങിയെത്തിയവരിൽ ഭൂരിഭാഗവും റോഡുകളും വൈദ്യുതിയും ഇല്ലാതെയുള്ള തങ്ങളുടെ ജീവിതം തുടരുന്നു.
21-ആം നൂറ്റാണ്ട്
യാഗ്നോബ് താഴ്‌വരയിൽ സ്ഥിതിചെയ്യുന്ന ഏകദേശം പത്ത് താമസകേന്ദ്രങ്ങളിൽ ഓരോന്നിനും മൂന്നിനും എട്ടിനും ഇടയിലുള്ള കുടുംബങ്ങൾ താമസിക്കുന്നു. മറ്റിടങ്ങളിൽ വേറെയും ഒറ്റപ്പെട്ട ചെറിയ ജനവാസ കേന്ദ്രങ്ങളുണ്ട്. യാഗ്നോബ് നദീതടത്തിന്റെ മുകളിലെ താഴ്വര അടുത്തകാലം വരെ ഏതാണ്ട് അഭേദ്യമായ ഒരു മലയിടുക്കിനാൽ സംരക്ഷിക്കപ്പെട്ടിരുന്നു. അമു ദര്യ നദി, യാഗ്‌നോബ് നദി, യഗ്‌നോബ് താഴ്‌വര, ഖുൽ നദി, വർസോബ് നദി, അൻസോബ് പട്ടണം എന്നിവിടങ്ങളിലും ഈ ജനത താമസിക്കുന്നു.
മതം
യഗ്‌നോബി ജനതയിൽ ഭൂരിപക്ഷവും സുന്നി മുസ്‌ലിംകളാണെങ്കിലും കുറച്ചുപേർ ഇസ്മായിലിസവും പിന്തുടരുന്നതായ അവകാശപ്പെടുന്നു. ഇസ്ലാമിന്റെ ആവിർഭാവത്തിനു മുമ്പുള്ള മതത്തിന്റെ ചില ഘടകങ്ങൾ (ഒരുപക്ഷേ സൊറോസ്ട്രിയനിസം) ഇപ്പോഴും ഇവിടെ സംരക്ഷിക്കപ്പെടുന്നുണ്ട്.
ചെങ്കറുപ്പൻ അരുവിയൻ
ശരീരത്തിന് കറുപ്പും ചുവപ്പും നിറവും അതിൽ മഞ്ഞ വരകളുമുള്ള അരുവിയൻ കുടുംബത്തിൽ ഉള്ള ഒരു ചെറിയ സൂചിത്തുമ്പിയാണ് ചെങ്കറുപ്പൻ അരുവിയൻ.
മറ്റ് അരുവിയന്മാരെ അപേക്ഷിച്ച് ചിറകിലെ കറുത്ത പാട് ചെറുതായിരിക്കും. ചുണ്ടിന് നീലനിറമാണ്. കറുപ്പ് നിറമുള്ള മുൻകാലുകളും ഉരസ്സിലെ നീലയും മഞ്ഞയും വരകളും ഇവയെ തിരിച്ചറിയുവാൻ സഹായിക്കുന്നു. പശ്ചിമഘട്ടത്തിലെ ഒരു സ്ഥാനീയ തുമ്പിയാണിത്. നാട്ടിൻ പുറങ്ങളിലും കാവുകളിലും മൂവായിരം അടി വരെ ഉയരമുള്ള വനപ്രദേശങ്ങളിലും ഇവയെ കാണാം. ഒഴുക്കുള്ള അരുവികളിലും പുഴകളിലുമാണ് കാണപ്പെടുന്നത്. തവിട്ടുനിറമുള്ള കണ്ണുകളുടെ കീഴ്‌ഭാഗം ചാരനിറമാണ്. ഇളംനീല മേൽചുണ്ടാണ് ഇവയ്ക്കുള്ളത്. ഉരസ്സിന് മുകൾ ഭാഗം കറുപ്പും അതിൽ ഇളം നീലയും മഞ്ഞയും വരകളുമുണ്ട്. ഉരസ്സിന്റെ വശങ്ങളിൽ തീമഞ്ഞയും അടിഭാഗം ചുവന്നതുമാണ്. കാലുകൾക്ക് ചുവന്നനിറമാണ്. എന്നാൽ മുൻ വശത്തെ ഒരു ജോഡി കറുപ്പു നിറമായിരിക്കും. ചുവന്ന ഉദരത്തിന്റെ അവസാന മൂന്നു ഖണ്ഡങ്ങളുടെ മുകൾഭാഗം കറുത്തതാണ്. നീളം കുറഞ്ഞതും ഉരുണ്ടതുമായ പിൻ ചിറകിന്റെ അഗ്രഭാഗം പുറമേ കറുപ്പുനിറവും അകവശത്ത് തിളങ്ങുന്ന ചുവപ്പുനിറമുള്ള പാടുമുണ്ട്. തവിട്ടുനിറമുള്ള കണ്ണുകളുടെ കീഴ്‌ഭാഗം മങ്ങിയ മഞ്ഞനിറമാണ്. കറുത്ത ശരീരത്തിൽ  മഞ്ഞ വരകളുമുണ്ട്. സുതാര്യമായ ചിറകിൽ നേരിയ തവിട്ടു നിറമുണ്ട്. ഉണങ്ങിയ മരക്കുറ്റികളിലും പാറകളിലുമായി പാറിപ്പറന്നു നടക്കും. ഇണയെ ആകർഷിക്കുവാനും ശത്രുക്കളെ ഭയപ്പെടുത്തുവാനുംചിറകു വിടർത്തി പിടിക്കാറുണ്ട്,. അപൂർവ്വമായിട്ടാണ് പെൺതുമ്പികൾ ജലാശയത്തിനടുത്ത് വരാറുള്ളത്. ശുദ്ധജലത്തിന്റെ സൂചകമാണ് ഈ തുമ്പിയുടെ സാന്നിദ്ധ്യം.
പുറത്തേക്കുള്ള കണ്ണികൾ
വർഗ്ഗം:സൂചിത്തുമ്പികൾ വർഗ്ഗം:കേരളത്തിലെ തുമ്പികൾ
ബിജോയ് നന്ദൻ ഷാഹി
ഗുഡ്ഗാവിലെ ഒരു ഇന്ത്യൻ കാർഡിയോളജിസ്റ്റും ഇന്ത്യൻ സായുധ സേനയിലെ ലെഫ്റ്റനന്റ് ജനറലുമാണ് ബിജോയ് നന്ദൻ ഷാഹി. 2002 ൽ സായുധ സേന മെഡിക്കൽ സർവീസസിന്റെ ഡയറക്ടർ ജനറലായി. വൈദ്യശാസ്ത്രത്തിനുള്ള പത്മഭൂഷൺ അവാർഡ് 2004 ൽ നൽകി ഇന്ത്യൻ സർക്കാർ അദ്ദേഹത്തെ ആദരിച്ചു.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ
എടക്കളത്തൂർ
കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് എടക്കളത്തൂർ. തോളൂർ ഗ്രാമപഞ്ചായത്തിന്റെ ഭാഗമാണിത്.
അവലംബം
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
സെന്തോമാസ അച്ചുകൂടം, കൊച്ചി
കൊച്ചിയിൽ പ്രവർത്തിച്ചിരുന്ന ആദ്യകാല അച്ചടിശാലകളിലൊന്നായിരുന്നു സെന്തോമാസ അച്ചുകൂടം. മലയാള സംസ്കൃത പുസ്തകങ്ങൾ ധാരാളം ഇവിടെ നിന്ന് പ്രസിദ്ധീകരിച്ചിരുന്നു.
അവലംബം
വർഗ്ഗം:അച്ചടിയുടെ ചരിത്രം വർഗ്ഗം:കേരളത്തിലെ മുദ്രണാലയങ്ങൾ
ടി.എം. മീതിയൻ
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു '''ടി.എം. മീതിയൻ''' (ജീവിതകാലം: 1929 - 2001 മാർച്ച് 18). കോതമംഗലം നിയമസഭാമണ്ഡലത്തിൽ നിന്നും സി.പി.ഐ.എം. സ്ഥാനാർഥിയായി വിജയിച്ചാണ് മൂന്നാം കേരളനിയമസഭയിൽ അംഗമായത്.
ജീവിതരേഖ
നെല്ലിക്കുഴി തോട്ടത്തിക്കുളം കുടുംബത്തിൽ 1929-ൽ ജനിച്ചു. അദ്ദേഹത്തിന് കുഞ്ഞുമ്മി എന്ന വിളിപ്പേര് കൂടി ഉണ്ടായിരുന്നു. ഇദ്ദേഹത്തിന് മൂന്ന് ആൺമക്കളും മൂന്ന് പെണ്മക്കളുമാണുണ്ടായിരുന്നത്. 2001 മാർച്ച് 18 ന് അദ്ദേഹം അന്തരിച്ചു, മേതല ജുമാംമസ്ജിദിൽ ആണ് അന്ത്യവിശ്രമം കൊള്ളുന്നത്.
രാഷ്ട്രീയ ജീവിതം
1954-ൽ കമ്മ്യൂണിസ്റ്റ് പാർട്ടിയിൽ ചേർന്ന് മീതിയൻ, തൊഴിലാളി സംഘടനാ പ്രവർത്തനങ്ങളിലൂടെയാണ് പൊതു രംഗത്തേക്ക് കടന്നു വരുന്നത്. 26 വർഷം നെല്ലിക്കുഴി പഞ്ചായത്ത് പ്രസിഡന്റായിരുന്ന അദ്ദേഹം കോതമംഗലത്തെ സിപിഐഎം പ്രഥമ താലൂക്ക് കമ്മറ്റി സെക്രട്ടറി, കോതമംഗലം ബിഡിസി ചെയർമാൻ, സി.പി.ഐ.എം. എറണാകുളം ജില്ലാക്കമ്മിറ്റിയംഗം, കർഷക സംഘം എറണാകുളം ജില്ലാ പ്രസിഡന്റ്, കാർഷിക വികസന ബാങ്ക് പ്രസിഡന്റ് എന്നീ പദവികളും അദ്ദേഹം വഹിച്ചിരുന്നു. മൂന്നാം കേരളനിയമസഭയിൽ അച്യുതമേനോൻ മുഖ്യമന്ത്രിയായിരിക്കെ കുട്ടനാട്ടിലെ കുപ്പപുറം വെടിവയ്പ്പുമായി ബന്ധപ്പെട്ട ക്രമസമാധാന പ്രശ്‌ന പ്രമേയത്തിന് സർക്കാരിന്റെ ഭാഗത്ത് നിന്ന് തൃപ്തികരമായ വിശദീകരണം ലഭിക്കാത്തതിനെത്തുടർന്ന് ഇ.കെ. ഇമ്പിച്ചിബാവ, സി.ബി.സി. വാര്യർ, ഇ.എം. ജോർജ്ജ് എന്നിവരുടെ നേതൃത്തത്തിൽ സഭയിൽ മുദ്രാവാക്യം വിളിയ്ക്കുകയും സ്പീക്കറിന്റെ ചേംബറിൽ കയറി പേപ്പറുകളും മറ്റ് എടുത്തെറിയുകയും ചെയ്തു. ടി.എം. മീതിയൻ സ്പീക്കറിന്റെ ഡയസിൽ കയറുകയും മൈക്ക് കൈക്കലാക്കി മുദ്രാവാക്യം വിളിക്കുകയും ചെയ്തു. എ.വി. ആര്യൻ. ഇ.കെ. ഇമ്പിച്ചിബാവ, പ്രഭാകര തണ്ടാർ, ടി.എം. മീതിയൻ, ഇ.എം. ജോർജ് എന്നി സിപിഎം അംഗങ്ങളെ സഭ പിരിയുന്നതുവരെ സസ്‌പെന്റ് ചെയ്തിരുന്നു.
അവലംബം
വർഗ്ഗം:1929-ൽ ജനിച്ചവർ വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ വർഗ്ഗം:2001-ൽ മരിച്ചവർ വർഗ്ഗം:മാർച്ച് 18-ന് മരിച്ചവർ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:മൂന്നാം കേരള നിയമസഭാംഗങ്ങൾ
മത്ര്യോഷ്ക പാവ
ഒന്നിനുള്ളിൽ ഒന്നായി ക്രമീകരിച്ചിരിക്കുന്ന ഒരു കൂട്ടം പാവകൾ ചേർന്നതാണ് മത്ര്യോഷ്ക പാവ.
വർഗ്ഗം:പാവകൾ വർഗ്ഗം:റഷ്യ
അശോക് സേത്ത്
ഒരു ഇന്ത്യൻ ഇന്റർവെൻഷണൽ കാർഡിയോളജിസ്റ്റാണ് അശോക് സേത്ത്. 50,000 ത്തിലധികം ആൻജിയോഗ്രാമുകളുടെയും 20,000 ആൻജിയോപ്ലാസ്റ്റികളുടെയും ചെയ്ത റിക്കാർഡുണ്ട്, ഇത് ഇന്ത്യയിൽ നിന്നുള്ള നേട്ടങ്ങളുടെ റെക്കോർഡുകൾക്കുമുള്ള റഫറൻസ് പുസ്തകമായ ലിംക ബുക്ക് ഓഫ് റെക്കോർഡുകളിൽ ഉൾപ്പെടുത്തിയിട്ടുണ്ട്.  അദ്ദേഹം ലണ്ടൻ ഫിസിഷ്യൻസ് ഓഫ് റോയൽ കോളേജ്, എഡിൻബറോ ആൻഡ് അയർലണ്ടിന്റെ ഫെലോ ആണ്. ഫോർട്ടിസ് ഹെൽത്ത് കെയറിലെ കാർഡിയോവാസ്കുലർ സയൻസസ്, കാർഡിയോളജി കൗൺസിൽ എന്നിവയിൽ സ്ഥാനങ്ങൾ വഹിച്ചുകൊണ്ട് ചീഫ് കാർഡിയോളജിസ്റ്റായി അദ്ദേഹം സേവനമനുഷ്ഠിക്കുന്നു. ഓർഡർ ഓഫ് ഇസബെല്ലാ കാത്തലിക് സ്വീകർത്താവായ സേത്തിനെ 2003 ൽ ഇന്ത്യൻ സർക്കാർ പദ്മശ്രീയും 2015 ൽ പത്മഭൂഷണും നൽകി ആദരിച്ചു.
ജീവചരിത്രം
അലിഗഡ് മുസ്ലീം സർവകലാശാലയിലെ ജവഹർലാൽ നെഹ്രു മെഡിക്കൽ കോളേജിൽ നിന്ന് 1978 ൽ അശോക് സേത്ത് മെഡിസിൻ (എംബിബിഎസ്) ബിരുദം നേടി. പിന്നീട് ഉന്നത വിദ്യാഭ്യാസത്തിനായി യുകെയിലേക്ക് മാറിയ അദ്ദേഹം 1988 വരെ ബർമിംഗ്ഹാം സർവകലാശാലയിലെ ക്വീൻ എലിസബത്ത് ഹോസ്പിറ്റലിൽ ഈ കാലയളവിൽ, 1984 ൽ റോയൽ കോളേജ് ഓഫ് ഫിസിഷ്യൻസ് ഓഫ് ലണ്ടൻ (എംആർസിപി), 1986 ൽ റോയൽ കോളേജ് ഓഫ് ഫിസിഷ്യൻസ് ഓഫ് അയർലൻഡ് (എംആർസിപി) എന്നിവയിൽ അംഗത്വം നേടുന്നതിനായി അദ്ദേഹം വിപുലമായ പരിശീലനം നടത്തി  1988 ൽ ഇന്ത്യയിൽ തിരിച്ചെത്തിയ അദ്ദേഹം ഇന്നത്തെ ഫോർട്ടിസ് ഹെൽത്ത്   അതിന്റെ ഇൻവേസീവ് ആന്റ് ഇന്റർവെൻഷണൽ കാർഡിയോളജി മേധാവിയായി അദ്ദേഹം സ്ഥാപനത്തിൽ ഇൻവേസീവ് കാർഡിയോളജി പ്രോഗ്രാം സ്ഥാപിച്ചു. 2004 വരെ ഫോർട്ടിസ് ഹെൽത്ത് കെയറിനൊപ്പം താമസിച്ച അദ്ദേഹം പഴയ മാക്സ് ഹാർട്ട്, വാസ്കുലർ ഇൻസ്റ്റിറ്റ്യൂട്ട് ആയ മാക്സ് ഹെൽത്ത് കെയറിലേക്ക് മാറി. ഗാന്ധി മെഡിക്കൽ കോളേജ്, ഭോപ്പാൽ (2000 മുതൽ), റായ്പൂർ മെഡിക്കൽ കോളേജ് (2001 മുതൽ), ബിലാസ്പൂർ മെഡിക്കൽ കോളേജ്, (2001 മുതൽ), ഡി വൈ പാട്ടീൽ യൂണിവേഴ്സിറ്റി തുടങ്ങി നിരവധി സ്ഥാപനങ്ങളിൽ കാർഡിയോളജി ഹോണററി പ്രൊഫസറായി സേവനമനുഷ്ഠിച്ചിട്ടുണ്ട്. (2008 മുതൽ) ധാക്കയിലെ ബംഗ്ലാദേശ് മെഡിക്കൽ കോളേജ് (1998 മുതൽ). മാക്സിൽ നാലുവർഷത്തെ താമസത്തിനുശേഷം അദ്ദേഹം ഫോർട്ടിസ് ഹെൽത്ത് കെയറിലേക്ക് ചീഫ് കാർഡിയോളജിസ്റ്റ്, കാർഡിയാക് സയൻസസ് ഡിവിഷൻ ചെയർമാൻ എന്നീ നിലകളിൽ ചുമതലകൾ പുനരാരംഭിച്ചു.
പ്രൊഫഷണൽ അസോസിയേഷനുകൾ
ഏഷ്യൻ പസഫിക് സൊസൈറ്റി ഓഫ് ഇന്റർവെൻഷണൽ കാർഡിയോളജി (എപിഎസ്ഐസി) ബോർഡ് ഓഫ് ട്രസ്റ്റീസ്, എസ്‌സി‌എ‌ഐ നാമനിർദ്ദേശക സമിതി എന്നിവയിലെ അംഗമാണ് അശോക് സേത്ത്, എ‌സി‌സി ഇന്ത്യ, എസ്‌സി‌എ‌ഐ ഇന്റർ‌വെൻഷണൽ ഫെലോസ് ഇൻസ്റ്റിറ്റ്യൂട്ട് (ഐ‌എഫ്‌ഐ), ഇന്റർനാഷണൽ ആൻഡ്രിയാസ് ഗ്രുൻറ്സിഗ് സൊസൈറ്റി (ഐ‌എ‌ജി‌എസ്) എന്നിവയുടെ ഉപദേശക സമിതികളിൽ ഇരിക്കുന്നു., ഇ-സൈഫർ, യുഎസ്എ, ഏഷ്യ-പസഫിക് സൊസൈറ്റി ഓഫ് ഇന്റർവെൻഷണൽ കാർഡിയോളജി (സിംഗപ്പൂർ) , ലഖ്‌നൗവിലെ എആർ‌എ എഡ്യൂക്കേഷണൽ ട്രസ്റ്റ്, മെഡിക്കൽ കോളേജ്. ഓർഗനൈസേഷൻ ഓഫ് ഇന്റർനാഷണൽ മെഡിക്കൽ വീഡിയോ ഇന്റർവെൻഷണൽ പ്രോഗ്രാമിന്റെ (ഐ‌എം‌വി‌ഐ‌പി) ഇന്ത്യൻ ചാപ്റ്ററിന്റെ ചെയർമാനായ അദ്ദേഹം എസ്‌സി‌എ‌ഐ ഇന്റർനാഷണൽ കമ്മിറ്റിയുടെ കോ-ചെയർമാനാണ്. എസ്‌സി‌എ‌ഐ (എം‌എസ്‌സി‌ഐ‌ഐ) നാമനിർദ്ദേശക സമിതിയുടെ വോട്ടിംഗ് സെലക്ടർ, ഏഷ്യൻ പസഫിക് സൊസൈറ്റി ഓഫ് കാർഡിയോളജി സോണൽ വൈസ് പ്രസിഡന്റ്, ടിസിടി സയന്റിഫിക് സെഷനുകളുടെ അസോസിയേറ്റ് ഡയറക്ടർ, കാർഡിയോളജിക്കൽ സൊസൈറ്റി ഓഫ് ഇന്ത്യയുടെ ദില്ലി ബ്രാഞ്ച് പ്രസിഡന്റ്. എൻഡോവാസ്കുലർ ഇന്റർവെൻഷൻ സൊസൈറ്റി ഓഫ് ഇന്ത്യ, അക്കാദമി ഓഫ് ടിസിടി, ന്യൂയോർക്ക്, സാർക്ക് കാർഡിയാക് സൊസൈറ്റി ഫോർ റിസർച്ച്, ട്രെയിനിംഗ്, എക്സ്ചേഞ്ച് ഓഫ് എക്സ്പെർട്ടൈസ് ഓഫ് ഏഷ്യയിലെ ഹാർട്ട് ഡിസീസ് എന്നിവയുടെ സ്ഥാപകാംഗമാണ് അദ്ദേഹം. ആൻജിയോപ്ലാസ്റ്റി മേഖലയിലെ ഗവേഷണം, വിദ്യാഭ്യാസം, പരിശീലനം എന്നിവയ്ക്കുള്ള ഇന്തോ-ഫ്രഞ്ച് കാർഡിയോവാസ്കുലർ ഫൗണ്ടേഷന്റെ ട്രസ്റ്റിയും അമേരിക്കയിലെ സൊസൈറ്റി ഓഫ് കാർഡിയോവാസ്കുലർ ആൻജിയോഗ്രാഫി ആൻഡ് ഇന്റർവെൻഷന്റെ മുൻ ട്രസ്റ്റിയുമാണ്. കാർഡിയോളജിക്കൽ സൊസൈറ്റി ഓഫ് ഇന്ത്യയുടെ വൈസ് പ്രസിഡന്റായും ഇന്ത്യൻ മെഡിക്കൽ അസോസിയേഷന്റെ ന്യൂഡൽഹി ബ്രാഞ്ച് ചെയർമാനായും പ്രവർത്തിച്ചിട്ടുണ്ട്.
2019 ജൂലൈ 18 ന് അശോക് സേത്ത് ഏഷ്യ പസഫിക് സൊസൈറ്റി ഓഫ് ഇന്റർവെൻഷണൽ കാർഡിയോളജി പ്രസിഡന്റായി നിയമിതനായി.
പാരഡൈസ് പേപ്പറുകൾ
പാരഡൈസ് പേപ്പേഴ്സ് നികുതി വെട്ടിപ്പ് പരാമർശിച്ച 714 ഇന്ത്യക്കാരിൽ ഒരാളായിരുന്നു അദ്ദേഹം.
ലെഗസി
ഏഷ്യാ പസഫിക് മേഖലയിലെ നിരവധി കാർഡിയോളജിക്കൽ ടെക്നിക്കുകൾക്ക് തുടക്കമിട്ടത് അശോക് സേത്താണ്. ആൻജിയോസ്കോപ്പിയും ദിശാസൂചന അഥെരെക്ടോമിയും നടത്തിയ മേഖലയിലെ ആദ്യത്തെ കാർഡിയോളജിസ്റ്റാണ് അദ്ദേഹം. ഇംപെല്ല ഹാർട്ട് സപ്പോർട്ട് ഉപകരണവും ഡ്രഗ്-എലൂട്ടിംഗ് സ്റ്റെന്റുകളും, ബയോറെസോർബബിൾ സ്റ്റെന്റുകളും, ത്രോംബെക്ടമി ഉപകരണങ്ങളും ഇന്ത്യയിൽ ആദ്യമായി ഉപയോഗിച്ചതായി റിപ്പോർട്ടുണ്ട്. ഉപദേശക ഗ്രൂപ്പിലെ അംഗമെന്ന നിലയിൽ ബയോറെസോർബബിൾ സ്കാർഫോൾഡ് (ബിആർഎസ്) സ്റ്റെന്റ് വികസിപ്പിക്കുന്നതിന് അദ്ദേഹം സംഭാവന നൽകിയിട്ടുണ്ട്. ബനാറസ് ഹിന്ദു സർവകലാശാലയിൽ നിന്ന് ഡോക്ടറേറ്റ് ബിരുദം നേടിയ ഏറ്റവും പ്രായം കുറഞ്ഞ വ്യക്തി, ആൻജിയോപ്ലാസ്റ്റി, ആൻജിയോഗ്രാം ഓപറേഷനുകൾ എന്നിവയുടെ സേത്തിന്റെ എണ്ണം ലിംക ബുക്ക് ഓഫ് റെക്കോർഡ്സ് ലോകത്തിലെ ഏറ്റവും ഉയർന്ന നിരക്കിലൊന്നാണ്. പെർക്റ്റേനിയസ് മയോകാർഡിയൽ ലേസർ റിവാസ്കുലറൈസേഷൻ നടത്തുന്നതായി അദ്ദേഹം അറിയപ്പെടുന്നു, ഈ പ്രക്രിയ നടപ്പിലാക്കുന്ന ലോകത്തിലെ ചുരുക്കം കാർഡിയോളജിസ്റ്റുകളിൽ ഒരാളാണ്.
പാവപ്പെട്ടവർക്ക് ചികിത്സയിൽ എത്തിച്ചേരാൻ സംഭാവന നൽകിയതായി റിപ്പോർട്ട് ചെയ്യപ്പെടുന്ന സേത്ത്, നിരവധി ഗവേഷണ പ്രവർത്തനങ്ങളിൽ ഏർപ്പെട്ടിട്ടുണ്ട്. അദ്ദേഹത്തിന്റെ ഗവേഷണങ്ങൾ 250-ലധികം മെഡിക്കൽ പേപ്പറുകൾ വഴി രേഖപ്പെടുത്തിയിട്ടുണ്ട്  പിയർ റിവ്യൂ ചെയ്ത ദേശീയ അന്തർദേശീയ ജേണലുകളിൽ പ്രസിദ്ധീകരിച്ചു. 10 പാഠപുസ്തകങ്ങളിലേക്ക് അധ്യായങ്ങൾ സംഭാവന ചെയ്ത അദ്ദേഹം കാർഡിയോളജിയിൽ രണ്ട് പാഠപുസ്തകങ്ങൾ എഡിറ്റ് ചെയ്തിട്ടുണ്ട്. ഇന്ത്യയിലും വിദേശത്തുമായി 350 ഓളം കാർഡിയോളജിസ്റ്റുകൾക്ക് പരിശീലനം നൽകിയിട്ടുണ്ട്. സിംഗപ്പൂർ, മലേഷ്യ, പാരീസ്, ചൈന, ഓസ്‌ട്രേലിയ, കൊറിയ, ശ്രീലങ്ക എന്നിവിടങ്ങളിൽ നടന്ന 400 ലധികം അന്താരാഷ്ട്ര സമ്മേളനങ്ങളിലും സെമിനാറുകളിലും നൂതന ആൻജിയോപ്ലാസ്റ്റി സാങ്കേതികതകളെക്കുറിച്ച് പ്രകടനം നടത്തി. 2003 ലും 2007 ലും ട്രാൻസ്കാറ്റർ കാർഡിയോവാസ്കുലർ തെറാപ്പിറ്റിക്സ് കോൺഫറൻസിലും 2003 ലും 2006 ലും യൂറോപിസിആറിലും അദ്ദേഹത്തിന്റെ തത്സമയ പ്രകടനങ്ങൾ ഉപഗ്രഹത്തിലൂടെ പ്രക്ഷേപണം ചെയ്തു.
അശോക് സേത്ത് നിരവധി ശാസ്ത്ര ജേണലുകളുമായി ബന്ധപ്പെട്ടിരിക്കുന്നു. ഇന്റർനാഷണൽ ജേണൽ ഓഫ് കാർഡിയോളജി ന്റെ മുൻ അസോസിയേറ്റ് എഡിറ്ററായ അദ്ദേഹം ജേണൽ അമേരിക്കൻ കോളേജ് ഓഫ് കാർഡിയോളജി, കത്തീറ്ററൈസേഷൻ, കാർഡിയോവാസ്കുലർ ഇന്റർവെൻഷൻ, യൂറോ ഇന്റർവെൻഷൻ ജേണലുകളുടെ എഡിറ്റോറിയൽ ബോർഡുകളിൽ ഇരിക്കുന്നു. (യുഎസ്എ) ബോർഡ് ഓഫ് ഗവർണറിലേക്ക് തിരഞ്ഞെടുക്കപ്പെട്ട ആദ്യത്തെ ഏഷ്യക്കാരനാണ് സേത്ത്. ഓൺ-സൈറ്റ് സർജിക്കൽ ബാക്കപ്പ് ഇല്ലാതെ പെർകുട്ടേനിയസ് കൊറോണറി ഇടപെടലുകൾ, അതിന്റെ സ്ഥാന പ്രസ്താവന പ്രകാരം നിർദ്ദേശിച്ച മാർഗ്ഗനിർദ്ദേശങ്ങൾ രൂപീകരിക്കുന്നതിനായി സൊസൈറ്റി രൂപീകരിച്ച വിദഗ്ദ്ധ സമിതിയിലെ അംഗമായിരുന്നു അദ്ദേഹം. സെൻട്രൽ ഡ്രഗ്സ് സ്റ്റാൻഡേർഡ് കൺട്രോൾ ഓർഗനൈസേഷന്റെ കീഴിലുള്ള ഡയറക്ടറേറ്റ് ജനറൽ ഓഫ് ഹെൽത്ത് സർവീസസിന്റെ വിദഗ്ദ്ധ സമിതിയിൽ അംഗമാണ്. രാജ്യത്തിനകത്ത് കുറഞ്ഞ ചെലവിൽ ഔഷധം ഉപയോഗിച്ചുള്ള സ്റ്റെന്റുകൾ തദ്ദേശീയമായി നിർമ്മിക്കുന്നതിനുള്ള എൻ‌ടി‌എം‌എൽ‌ഐ പദ്ധതിയായ് കൗൺസിൽ ഫോർ സയന്റിഫിക് ആൻഡ് ഇൻഡസ്ട്രിയൽ റിസർച്ച് സംരംഭത്തിന്റെ ചീഫ് കോർഡിനേറ്ററായും അദ്ദേഹം പ്രവർത്തിക്കുന്നു. .
അവാർഡുകളും അംഗീകാരങ്ങളും
എഡിൻബർഗിലെ റോയൽ കോളേജ് ഓഫ് ഫിസിഷ്യൻസ്, അയർലണ്ടിലെ റോയൽ കോളേജ് ഓഫ് ഫിസിഷ്യൻസ്, ലണ്ടനിലെ റോയൽ കോളേജ് ഓഫ് ഫിസിഷ്യൻസ് എന്നിവയുടെ ഫെലോയാണ് അശോക് സേത്ത്. അമേരിക്കൻ കോളേജ് ഓഫ് കാർഡിയോളജി, യൂറോപ്യൻ സൊസൈറ്റി ഓഫ് കാർഡിയോളജി, സൊസൈറ്റി ഓഫ് കാർഡിയാക് ആൻജിയോഗ്രാഫി ആൻഡ് ഇന്റർവെൻഷൻ, കാർഡിയോളജിക്കൽ സൊസൈറ്റി ഓഫ് ഇന്ത്യ, ഇന്റർനാഷണൽ മെഡിക്കൽ സയൻസസ് അക്കാദമി തുടങ്ങിയ സ്ഥാപനങ്ങളും അദ്ദേഹത്തെ ഫെലോ ആയി തിരഞ്ഞെടുത്തു. ബനാറസ് ഹിന്ദു സർവകലാശാലയിൽ നിന്നും തീർത്ഥങ്കർ മഹാവീർ യൂണിവേഴ്‌സിറ്റി, നോയിഡയിലെ അമിറ്റി യൂണിവേഴ്‌സിറ്റി, ഡോക്ടർ ഓഫ് ലെറ്റേഴ്‌സ് ബിരുദം (ഡി ലിറ്റ് - ഹോണോറിസ് കോസ) ജാമിയ മില്ലിയ ഇസ്ലാമിയ സർവകലാശാലയിൽ നിന്നും ഡോക്ടർ ഓഫ് സയൻസ് (ഡിഎസ്‌സി) (ഹോണറിസ് കോസ) ബിരുദം നേടി.
ബർമിംഗ്ഹാം സർവകലാശാലയിലെ ഡഡ്‌ലി വിസിറ്റിംഗ് പ്രൊഫസറായ സേത്ത് 1994-ൽ ഐ.എം.എ അക്കാദമി ഓഫ് മെഡിക്കൽ സ്‌പെഷ്യാലിറ്റികളിൽ നിന്ന് വിശിഷ്ട സേവന അവാർഡ് നേടി. രണ്ടുവർഷത്തിനുശേഷം, ദില്ലി സിറ്റിസൺസ് ഫോറം ഫോർ സിവിൽ റൈറ്റ്സിന്റെ ശ്രേഷ് ശ്രീ അവാർഡും അഖിലേന്ത്യാ ഖത്രി മഹാസഭയിൽ, 1998 ൽ ആൻഡ്രിയാസ് ഗ്രുയന്റ്സിഗ് അവാർഡും ലഭിച്ചു. 1999 ൽ കേംബ്രിഡ്ജിലെ ഇന്റർനാഷണൽ ബയോഗ്രഫിക്കൽ സെന്റർ നേട്ടത്തിനുള്ള ഇരുപതാം നൂറ്റാണ്ടിലെ അവാർഡും കാർഡിയോളജിക്കൽ സൊസൈറ്റി ഓഫ് ഇന്ത്യയുടെ നാഷണൽ ഇന്റർവെൻഷണൽ കൗൺസിലിൽ നിന്നുള്ള പ്രൊഫഷണൽ എക്സലൻസ് അവാർഡും അദ്ദേഹത്തിന് ലഭിച്ചു. ബുദ്ധിജീവികളുടെ അഖിലേന്ത്യാ സമ്മേളനം അദ്ദേഹത്തിന് 2000 ൽ ദില്ലി രത്‌ന അവാർഡ് നൽകി. ഇന്ത്യൻ മെഡിക്കൽ അസോസിയേഷൻ ഡിസ്റ്റിംഗ്വിഷ്ഡ് ഇന്റർവെൻഷണൽ കാർഡിയോളജിസ്റ്റ് അവാർഡ്, റോട്ടറി വൊക്കേഷണൽ എക്സലൻസ് അവാർഡ്, 2002 ലെ ഐജെസിപി ഇന്റർവെൻഷണൽ കാർഡിയോളജിസ്റ്റ് അവാർഡ് എന്നിവ അദ്ദേഹത്തിന് ലഭിച്ചു.
2003 ൽ ഇന്ത്യാ ഗവൺമെന്റ് അദ്ദേഹത്തിന് പത്മശ്രീ നൽകി. 2005 ൽ ഐ‌എം‌എ എൻ‌ഡി‌ബി ലൈഫ് ടൈം അച്ചീവ്മെൻറ് അവാർഡും ഡി‌എം‌എ മെഡിക്കൽ ടീച്ചേഴ്സ് അവാർഡും ലഭിച്ചു. അതേ വർഷം തന്നെ വേൾഡ് ഹാർട്ട് ഫെഡറേഷനും അദ്ദേഹത്തെ അനുമോദിച്ചു. ദില്ലി മെഡിക്കൽ അസോസിയേഷൻ 2006 ൽ ഡിഎംഎ ലെജന്റ് ഇൻ ഇന്റർവെൻഷണൽ കാർഡിയോളജി അവാർഡും വേൾഡ് കോൺഗ്രസ് ഓൺ ക്ലിനിക്കൽ ആന്റ് പ്രിവന്റീവ് കാർഡിയോളജിയിൽ (ഡബ്ല്യുസിസിപിസി 2006) അദ്ദേഹത്തിന് വീണ്ടും ലൈഫ് ടൈം അച്ചീവ്മെൻറ് അവാർഡ് നൽകി. ജെറിയാട്രിക് സൊസൈറ്റി ഓഫ് ഇന്ത്യ 2006 ൽ അദ്ദേഹത്തിന് ഒരു ലൈഫ് ടൈം അച്ചീവ്മെൻറ് അവാർഡും നൽകി.
അമേരിക്കൻ അസോസിയേഷൻ ഓഫ് കാർഡിയോളജിസ്റ്റ്സ് ഓഫ് ഇന്ത്യൻ ഒറിജിൻ (AACIO) 2011 ൽ അവരുടെ പ്രത്യേക അവാർഡിനൊപ്പം സേത്തിന്റെ സേവനങ്ങളെ അംഗീകരിച്ചു, അതേ വർഷം തന്നെ മൂന്ന് അവാർഡുകൾ കൂടി ലഭിച്ചു, ഏഷ്യൻ ഇന്റർവെൻഷണൽ കാർഡിയോവാസ്കുലർ തെറാപ്പിറ്റിക്സിൽ നിന്നുള്ള ഗോൾഡൻ പയനിയർ ഓഫ് ഇന്റർവെൻഷണൽ കാർഡിയോളജി അവാർഡ്, റോട്ടറി ക്ലബ് ഓഫ് ലൈഫ് ടൈം അച്ചീവ്മെന്റ് അവാർഡ് ദില്ലി, ബീഹാർ ശതാബ്ദി ഉത്സവ് അയോജൻ സമിതിയിൽ നിന്നുള്ള വിശീഷ് ബിഹാരി സമ്മാൻ. ദില്ലി മെഡിക്കൽ അസോസിയേഷൻ അദ്ദേഹത്തിന് വിശിഷ്ട് ചിക്കിത്സ രത്തൻ, അലിഗഡിലെ ജവഹർലാൽ നെഹ്രു മെഡിക്കൽ കോളേജ് 2012 ൽ അദ്ദേഹത്തെ ഏറ്റവും മഹനായ പൂർവ്വ വിദ്യാർത്ഥിയായി തിരഞ്ഞെടുത്തു 2014 ൽ മൂന്ന് അവാർഡുകൾ, ഡോക് എൻ ഡോക്-ഗാമെക്സ് സേവ്യർ അവാർഡ്, ഡിഎംഎ സെന്റിനറി അവാർഡ്, ഹീറോ ലൈഫ് ടൈം അച്ചീവ്മെൻറ് അവാർഡ് എന്നിവ ലഭിച്ചു. 2015 ൽ പത്മ ഭൂഷൺ അവാർഡിനായി ഇന്ത്യൻ സർക്കാർ അദ്ദേഹത്തെ റിപ്പബ്ലിക് ദിന ബഹുമതിക്കായി വീണ്ടും തിരഞ്ഞെടുത്തു
അശോക് സേത്ത് നിരവധി പ്രസംഗനൈപുണ്യവും അവാർഡ് പ്രഭാഷണങ്ങളും മോഹൻ ലാൽ ചരമപ്രസംഗം, ഡോ അമലേന്ദു ദാസ് ചരമപ്രസംഗം, ഹിന്ദുസ്ഥാൻ സീബ ഗെയ്ഗി പ്രസംഗം, IMA-NDB കെ.എൽ. ചോപ്ര ചരമപ്രസംഗം, RL ശർമ, പദ്മഭൂഷൻ RL ജോഷി മെമ്മോറിയൽ പ്രസംഗം, പ്രൊഫ റെയ്മണ്ട് വെഗ്മാൻ ഓറേഷൻ, പ്രഫസ്സർ ജി എസ് സൈനാനി ഓറേഷൻ, എസ് ബി ഖുറാന മെമ്മോറിയൽ ഓറേഷൻ എന്നിവ അവയിൽ ചിലതാണ്.
പുറത്തേക്കുള്ള കണ്ണികൾ
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:അലിഗഢ് മുസ്ലിം സർവകലാശാലയിലെ പൂർവ്വ വിദ്യാർത്ഥികൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:Pages with unreviewed translations
കൊണ്ടാപ്പള്ളി കളിപ്പാട്ടങ്ങൾ
ആന്ധ്രാപ്രദേശിലെ കൃഷ്ണ ജില്ലയിൽ വിജയവാഡയ്ക്ക് സമീപമുള്ള കൊണ്ടാപ്പള്ളി എന്ന പ്രദേശത്ത് പരമ്പരാഗതമായി നിർമ്മിക്കപ്പെടുന്ന കളിപ്പാട്ടങ്ങളാണ് കൊണ്ടാപ്പള്ളി കളിപ്പാട്ടങ്ങൾ (Kondapalli Toys) അഥവാ കൊണ്ടാപ്പള്ളി ബൊമ്മലു. ദക്ഷിണേന്ത്യൻ ഭവനങ്ങളിൽ നവരാത്രി കാലയളവിൽ പാവകളും ചെറുപ്രതിമകളും അണിനിരത്തി പ്രദർശിപ്പിക്കപ്പെടുന്ന ബൊമ്മക്കൊലുവിൽ കൊണ്ടാപ്പള്ളി കളിപ്പാട്ടങ്ങളും പ്രദർശിപ്പിക്കാറുണ്ട്. ഈ കളിപ്പാട്ടങ്ങളുടെ പ്രശസ്തി കാരണം കൊണ്ടാപ്പള്ളിയെ കളിപ്പാട്ടങ്ങളുടെ കോളനി എന്നർത്ഥത്തിൽ ബൊമ്മല കോളനി എന്നു വിശേഷിപ്പിക്കാറുണ്ട്.
ചരിത്രം
കളിപ്പാട്ട നിർമ്മാണത്തിൽ ഏകദേശം 400 വർഷത്തെ പാരമ്പര്യം കൊണ്ടാപ്പള്ളി എന്ന ചെറുപട്ടണത്തിന് അവകാശപ്പെടാനുണ്ട്. പരമ്പരാഗതമായി ആര്യക്ഷത്രിയർ എന്ന വിഭാഗമാണ് ഈ കളിപ്പാട്ടത്തിന്റെ നിർമ്മാണത്തിലേർപ്പെട്ടിരിക്കുന്നത്. എന്നാൽ ആധുനികകാലത്ത്, സമുദായ വ്യത്യാസങ്ങൾ കൂടാതെ ഈ പ്രദേശത്തുള്ള എല്ലാ വിഭാഗങ്ങളിലും പെട്ടവർ ഈ തൊഴിലിലേർപ്പെടാറുണ്ട്. എങ്കിലും ഇവിടുത്തെ പുതിയ തലമുറ മറ്റ് തൊഴിലുകൾ തേടുന്നതിൽ താത്പര്യം ഈ കളിപ്പാട്ട നിർമ്മാണത്തിന്റെ ഭാവി ആശങ്കാജനകമാക്കുന്നു. ഇതോടൊപ്പം കളിപ്പാട്ട നിർമ്മാണ കലാകാരന്മാർക്ക് ലഭിക്കുന്ന കുറഞ്ഞ ലാഭവും നിർമ്മാണം പൂർത്തീകരിക്കാനുള്ള സമയദൈർഘ്യവും കൊണ്ടാപ്പള്ളി കളിപ്പാട്ട നിർമ്മാണത്തിന് വെല്ലുവിളികൾ ഉയർത്തുന്നുണ്ട്.
നിർമ്മാണം
കൊണ്ടാപ്പള്ളിക്ക് സമീപമുള്ള മലനിരകളിൽ നിന്ന് ശേഖരിക്കുന്ന തെല്ല പൊനികി എന്ന കനംകുറഞ്ഞ മരയിനം(soft wood) ആണ് കൊണ്ടാപ്പള്ളി കളിപ്പാട്ടങ്ങളുടെ നിർമ്മാണത്തിനുപയോഗിക്കുന്നത്. ഈ മരത്തിൽ കൊത്തിയെടുക്കുന്ന രൂപങ്ങളുടെ അഗ്രഭാഗങ്ങൾ മിനുസപ്പെടുത്തിയെടുക്കുന്നു. ഇതിനു ശേഷം ജലച്ചായം, വെജിറ്റബിൾ ഡൈ, ഇനാമൽ പെയിന്റ് ഇവയിലേതെങ്കിലും ഉപയോഗിച്ച് ഈ കളിപ്പാട്ടങ്ങളെ വർണ്ണാഭമാക്കിയെടുക്കുന്നു.
അവലംബം
വർഗ്ഗം:കളിപ്പാട്ടങ്ങൾ വർഗ്ഗം:ആന്ധ്രാപ്രദേശിലെ ഭൂപ്രദേശസൂചികകൾ
പാം (ഏകകം)
ലഘുചിത്രം|231x231ബിന്ദു| മനുഷ്യന്റെ കൈയിൽ നിന്ന് രൂപപ്പെട്ട ഏകകങ്ങളുടെ ഒരു ചിത്രം. [[ഷാഫ്റ്റ്‌മെന്റ് (ഏകകം)|ഷാഫ്റ്റ്‌മെന്റ് (1), ഹാൻഡ് (2), പാം (3), ചാൺ (4), ഫിംഗർ (5), ഡിജിറ്റ് (6)]] നീളം അളക്കാനുള്ള കാലഹരണപ്പെട്ട ഒരു ആന്ത്രോപിക് ഏകകമാണ് പാം (palm) അഥവാ കൈ. പെരുവിരലൊഴികെയുള്ള നാലുവിരലുകൾ ചേർന്ന അളവാണ് ഇതെങ്കിലും, ചിലയിടങ്ങളിൽ കയ്യിന്റെ നീളം എന്ന നിർവ്വചനത്തിലും അറിയപ്പെട്ടിരുന്നു.
പുരാതന ഈജിപ്ത്, ഇസ്രായേൽ, ഗ്രീസ്, റോം എന്നിവിടങ്ങളിലും മധ്യകാല ഇംഗ്ലണ്ടിലും പാം എന്നത് നാലുവിരലുകളുടെ വീതി മൂല്യമുള്ളതായിരുന്നു. ഹാൻഡ്‌ബ്രെഡ്ത്, അല്ലെങ്കിൽ ഹാൻഡ്‌സ്‌ബ്രെഡ്ത്ത് എന്നും ഇത് അറിയപ്പെട്ടു വന്നു. ഇന്ന് പാം എന്നറിയപ്പെടുന്നത് ഇതാണ്.
റോമൻ "ഗ്രേറ്റർ പാം" അഥവാ കയ്യിന്റെ നീളം മൂല്യമുള്ള ഏകകത്തിൽ നിന്നാണ് മധ്യകാല ഇറ്റലിയുടെയും ഫ്രാൻസിന്റെയും പാം എന്നത് രൂപപ്പെട്ടത്.
സ്പെയിൻ, പോർച്ചുഗീസ് എന്നിവിടങ്ങളിൽ "പാം" ( palmo അല്ലെങ്കിൽ palmo de craveira ) എന്നത് സ്പാനിന് തുല്യമായിരുന്നു.
അവലംബം
വർഗ്ഗം:നീളത്തിന്റെ ഏകകങ്ങൾ വർഗ്ഗം:അവലംബശൈലി പിഴവുകൾ: തീയതികൾ വർഗ്ഗം:Pages with unreviewed translations വർഗ്ഗം:ആന്ത്രോപിക് ഏകകങ്ങൾ
നാഷണൽ പിഗ് ഡേ
പന്നിയെ വിശേഷമായി ആഘോഷിക്കാൻ മാർച്ച് 1 ന് യുണൈറ്റഡ് സ്റ്റേറ്റ്സിൽ വർഷം തോറും നടക്കുന്ന ഒരു പരിപാടിയാണ് നാഷണൽ പിഗ് ഡേ.1972 ൽ നോർത്ത് കരോലിനയിലെ ബീഫോർട്ടിലെ സിസ്റ്റേഴ്സ് മേരി ലിനേ രാവേ, ടെക്സസിലെ ലുബ്ബോക്കിൽ അധ്യാപികയായ എല്ലൻ സ്റ്റാൻലി എന്നിവരാണ് ഈ അവധി ദിനാഘോഷം ആരംഭിച്ചത്. "പന്നിയുടെ ഭാഗത്ത് നിന്ന് ശരിയാണെങ്കിലും പൊതുവായി അംഗീകാരമില്ലാത്ത ഈ ജീവിയെ മനുഷ്യന്റെ ഏറ്റവും ബുദ്ധിപരമായ വളർത്തു മൃഗങ്ങളുടെ കൂട്ടത്തിലുൾപ്പെടുത്താനും, അതിന് ഉചിതമായ, സ്ഥാനം നൽകുക എന്നിവയാണ് രാവേ ആവശ്യപ്പെടുന്ന ദേശീയ പന്നി ദിനത്തിന്റെ ഉദ്ദേശ്യം. ഈ അവധിദിവസം ഏറ്റവും കൂടുതൽ ആഘോഷിക്കുന്നത് മിഡ്വെസ്റ്റിലാണ്
അവലംബം
വർഗ്ഗം:അമേരിക്കൻ സംസ്കാരം
മറുമരുന്ന്
ഒരു പ്രത്യേക വിഷത്തെ പ്രതിരോധിക്കാൻ എടുക്കുന്ന അല്ലെങ്കിൽ നൽക്കുന്ന മരുന്നാണ് മറുമരുന്ന്. ഇതൊരു കെമിക്കൽ ഏജന്റ് ആണ്. ഒരു മറുമരുന്ന് വിഷത്തിന്റെ ചില അല്ലെങ്കിൽ എല്ലാ ഫലങ്ങളും ഇല്ലാതാക്കും. ഓരോ മറുമരുന്നും ചില വിഷങ്ങൾക്ക് മാത്രമേ പ്രവർത്തിക്കൂ. ആൻറിഗോഗുലന്റുകൾക്കുള്ള മറുമരുന്നുകൾ ചിലപ്പോൾ റിവേഴ്സൽ ഏജന്റ്സ് എന്ന് വിളിക്കപ്പെടുന്നു. എല്ലാ വിഷത്തിനും ഒരു മറുമരുന്ന് ഇല്ല. ഉദാഹരണത്തിന് അക്കോണിറ്റം ചെടിയിൽ നിന്ന് വരുന്ന വളരെ വിഷമുള്ള വിഷവസ്തുവാണ് അക്കോണിറ്റൈൻ. ഒരു വ്യക്തിയുടെ ശരീരത്തിൽ ആവശ്യത്തിന് വിഷം പ്രവേശിച്ചാൽ ആ വ്യക്തി മരണപ്പെടുന്നു.
സജീവമാക്കിയ കരി (Activated charcoal)
സജീവമാക്കിയ കരി പല വിഷങ്ങൾക്കും മറുമരുന്നായി ഉപയോഗിക്കാം, പക്ഷേ വിഴുങ്ങിയ വിഷങ്ങൾ മാത്രം. ഉദാഹരണത്തിന് സജീവമാക്കിയ കരി ചില മയക്കുമരുന്ന് ഓവർഡോസുകൾക്കും ചില വിഷബാധകൾക്കും ഉപയോഗിക്കാം. കരി വിഷത്തിൽ പറ്റിപ്പിടിച്ച് ആമാശയത്തിലൂടെ രക്തത്തിലേക്ക് കൊണ്ടുപോകുന്നത് തടയുന്നു. സജീവമാക്കിയ കരി എല്ലാത്തരം വിഷങ്ങൾക്കും പ്രവർത്തിക്കില്ല. ഉദാഹരണത്തിന് മദ്യം, ശക്തമായ ആസിഡുകൾ, പെട്രോളിയം ഉൽപ്പന്നങ്ങൾ എന്നിവയ്ക്ക് ഇത് പ്രവർത്തിക്കില്ല.
ആന്റി വെനം
ചില പാമ്പുകളേയും ചിലന്തികളേയും പോലെ വിഷമുള്ള മൃഗങ്ങളിൽ നിന്ന് (വിഷം ഉണ്ടാക്കുന്ന മൃഗങ്ങൾ) കടിയേറ്റാൽ ഉണ്ടാകുന്ന വിഷ ഫലങ്ങളെ ആന്റിവെനോമുകൾ ചെറുക്കും. ചില ആന്റിവെനോമുകൾ സൃഷ്ടിക്കാൻ കുതിരയെപ്പോലെ ഒരു മൃഗത്തിലേക്ക് അല്പം വിഷം കുത്തിവയ്ക്കുന്നു. ആ മൃഗത്തിന്റെ പ്രതിരോധ സംവിധാനം വിഷത്തെ നശിപ്പിക്കാൻ രോഗപ്രതിരോധ സംവിധാനം ആന്റിബോഡികൾ സൃഷ്ടിക്കും. അതിനുശേഷം ആ മൃഗത്തിന്റെ രക്തത്തിൽ നിന്ന് ഒരു ആന്റിവെനം ഉണ്ടാക്കാം.
എത്തനോൾ
എത്തനോൾ (മദ്യപാനത്തിനുപയോഗിക്കുന്ന ആൽക്കഹോൾ) യഥാർത്ഥത്തിൽ ഒരു മറുമരുന്നായി ഉപയോഗിക്കാം. എഥിലീൻ ഗ്ലൈക്കോൾ കുടിച്ച് വിഷബാധയേറ്റ ആളുകൾക്ക് എത്തനോൾ പ്രവർത്തിക്കുന്നു. ആന്റിഫ്രീസറായി എഥിലീൻ ഗ്ലൈക്കോൾ ഉപയോഗിക്കുന്നു. എഥിലീൻ ഗ്ലൈക്കോൾ വളരെ മധുരമുള്ളതിനാൽ കുട്ടികളും മൃഗങ്ങളും ചിലപ്പോൾ ഇത് വിഷമാണെന്ന് മനസ്സിലാക്കാതെ ധാരാളം കുടിക്കുന്നു.
മെഥനോൾ വിഷബാധയ്ക്കുള്ള മറുമരുന്നായും എത്തനോൾ പ്രവർത്തിക്കുന്നു.
ഓക്സിജൻ
100% ശുദ്ധമായ ഓക്സിജൻ കാർബൺ മോണോക്സൈഡ് വിഷബാധയ്ക്കുള്ള മറുമരുന്നാണ്. ശുദ്ധമായ ഓക്സിജൻ മതിയാകാത്തപ്പോൾ, ഹൈപ്പർബാറിക് ഓക്സിജൻ തെറാപ്പി (HBOT) ഉപയോഗിക്കാം.
വർഗ്ഗം:മറുമരുന്നുകൾ
കാതറിൻ ഹിൽഡ ദലീപ് സിംഗ്
രാജകുമാരി കാതറിൻ ഹിൽഡ ദലീപ് സിംഗ് (ജീവിതകാലം: 27 ഒക്ടോബർ 1871 - 8 നവംബർ 1942), മഹാരാജാ സർ ദലീപ് സിംഗിന്റെയും മഹാറാണി ബംബയുടെയും (മുള്ളർ) രണ്ടാമത്തെ മകളായിരുന്നു. അവർ ഇംഗ്ലണ്ടിലാണ് വിദ്യാഭ്യാസം നടത്തിയത്. തന്റെ സഹോദരിമാരോടൊപ്പം ഒരു സ്ത്രീ വോട്ടവകാശ പ്രവർത്തകയായെങ്കിലും സഹോദരി സോഫിയയെപ്പോലെ അവർ എമെലിൻ പാൻഖർസ്റ്റിന്റെ സഫ്രഗെറ്റ് പ്രസ്ഥാനത്തിൽ പങ്കെടുത്തില്ല.
ഗവർണസ് ലിന ഷാഫറിന്റെ ആജീവനാന്ത റൊമാന്റിക് കൂട്ടാളിയായിരുന്ന അവർ, 1904 മുതൽ 1937-ൽ മരിക്കുന്നതുവരെ അവരോടൊപ്പം ജർമ്മനിയിൽ താമസിച്ചു. അവരുടെ ഇഷ്ടപ്രകാരം ലിനയുടെ അരികിൽ തന്നെ അവരെയും അടക്കം ചെയ്യാൻ അവർ അഭ്യർത്ഥിച്ചു. രണ്ടാം ലോകമഹായുദ്ധസമയത്ത് നിരവധി ജൂത കുടുംബങ്ങളെ ജർമ്മനിയിൽ നിന്ന് രക്ഷപ്പെടാൻ സഹായിക്കുന്നതിൽ കാതറിനും ലിനയും പ്രധാന പങ്കുവഹിച്ചിരുന്നു.
1997 ജൂണിൽ, സ്വിസ് ബാങ്കിൽ പ്രവർത്തനരഹിതമായ ഒരു ജോയിന്റ് (ഷെഫറിനൊപ്പം) ബാങ്ക് അക്കൗണ്ട് കണ്ടെത്തിയതിനെത്തുടർന്ന് അവരുടെ പേര് വാർത്തകളിൽ നിറഞ്ഞു. നിരവധി അവകാശികളെ നിരസിച്ചതിന് ശേഷം, ബാങ്ക് അക്കൗണ്ടിന്റെ ഉള്ളടക്കം പാകിസ്ഥാനിലുള്ള മൂത്ത സഹോദരി ബംബയുടെ സെക്രട്ടറിയുടെ കുടുംബത്തിന് സ്വിസ് ട്രൈബ്യൂണൽ നൽകി.
ജീവചരിത്രം
1871 ഒക്ടോബർ 27 ന് ഇംഗ്ലണ്ടിലെ സഫോക്കിലെ എൽവെഡൻ ഹാളിലാണ് സിംഗ് ജനിച്ചത്. മഹാരാജ ദുലീപ് സിങ്ങിന്റെയും ബംബ മുള്ളറുടെയും രണ്ടാമത്തെ മകളായിരുന്നു അവർ. അവർക്ക് ഒരു മൂത്ത സഹോദരി ബംബ സോഫിയ ജിൻഡൻ (1869-1957), ഒരു ഇളയ സഹോദരി സോഫിയ അലക്സാന്ദ്ര (1876-1948), മൂന്ന് സഹോദരങ്ങൾ. – വിക്ടർ ആൽബർട്ട് ജെയ് (1866-1918), ഫ്രെഡറിക് വിക്ടർ (1868-1926), ആൽബർട്ട് എഡ്വേർഡ് അലക്സാണ്ടർ (1879-1942), കൂടാതെ രണ്ട് അർദ്ധ സഹോദരിമാരും (പോളിൻ അലക്‌സാന്ദ്രയും (1887–1941) അഡ ഐറിൻ ബെറിലും (1889–1926)) ഉണ്ടായിരുന്നു. സജീവമായ വനിതാ വോട്ടവകാശ പ്രവർത്തകയായതിനാൽ സഹോദരിമാരിൽ ഏറ്റവും അറിയപ്പെടുന്നവളായിരുന്നു സോഫിയ.
1886-ൽ അവരുടെ പിതാവ് തന്റെ പെൺമക്കളോടൊപ്പം ഇന്ത്യയിലേക്ക് മാറാൻ ശ്രമിച്ചെങ്കിലും ഇന്ത്യയിൽ പ്രവേശിക്കുന്നത് തടയുകയും ഏഡനിലേക്ക് മടങ്ങിപ്പോകാൻ നിർബന്ധിതരാവുകയും ചെയ്തു. കാതറിനും അവളുടെ സഹോദരിമാരും ഫോക്ക്‌സ്റ്റോണിൽ 21 ക്ലിഫ്റ്റൺ സ്ട്രീറ്റിൽ താമസിച്ചു. തുടക്കത്തിൽ, വിക്ടോറിയ രാജ്ഞി അവരെ ലേഡി ലോഗിൻ്റെ സംരക്ഷണയിലാക്കാൻ ആഗ്രഹിച്ചിരുന്നു, എന്നാൽ ലണ്ടനിലെ ഇന്ത്യാ ഓഫീസിന്റെ ഉപദേശപ്രകാരം അവരുടെ സംരക്ഷണം ആർതർ ഒലിഫന്റിനെയും ഭാര്യയെയും ഏൽപ്പിച്ചു. ഈ കാലയളവിലാണ് രാജകുമാരിയെ ജർമ്മൻ അദ്ധ്യാപികയും ഗവർണറുമായ ഫ്രൂലിൻ ലിന ഷോഫറുമായി പരിചയപ്പെടുന്നത്. രാജകുമാരി പിന്നീട് ഷാഫറുമായി ആഴമേറിയതും അടുപ്പമുള്ളതുമായ ഒരു ബന്ധം വളർത്തിയെടുത്തു, അത് അവരുടെ മരണം വരെ തുടർന്നു.
സിംഗും അവരുടെ മൂത്ത സഹോദരി ബംബയും പഠിച്ചത് ഓക്‌സ്‌ഫോർഡിലെ സോമർവില്ലെ കോളേജിലായിരുന്നു. ഈ കാലയളവിൽ വയലിനിലും ആലാപനത്തിലും അവർക്ക് സ്വകാര്യ പരിശീലനം ലഭിച്ചു. അവർക്ക് നീന്തൽ പരിശീലനവും കിട്ടിയിരുന്നു. അവർ ഫോസെറ്റ് വിമൻസ് സഫ്‌റേജ് ഗ്രൂപ്പിലെയും നാഷണൽ യൂണിയൻ ഓഫ് വിമൻസ് സഫ്‌റേജ് സൊസൈറ്റീസിലെയും (NUWSS) അംഗമായിരുന്നു. ലഘുചിത്രം|250x250ബിന്ദു| മധ്യഭാഗത്ത് കാതറിനും ഇടതുവശത്ത് ബംബയും വലതുവശത്ത് സോഫിയയും 1903-ൽ, അവർ ഇന്ത്യയിൽ പര്യടനം നടത്തി. ലാഹോറിലും കാശ്മീർ, ഡൽഹൌസി, സിംല, അമൃത്സർ തുടങ്ങിയ സ്ഥലങ്ങളിലും അവരുടെ പൂർവ്വികരുടെ വീട്ടിലേക്കും പോയി. കപൂർത്തല, നാഭ, ജിന്ദ്, പട്യാല എന്നീ നാട്ടുരാജ്യങ്ങളും അവർ സന്ദർശിക്കുകയും രാജകുടുംബങ്ങളുമായും പ്രാദേശിക ജനങ്ങളുമായും ആശയവിനിമയം നടത്തുകയും ചെയ്തു. 1904 മാർച്ചിൽ ഇന്ത്യയിൽ നിന്ന് മടങ്ങിയെത്തിയ ശേഷം യൂറോപ്പിൽ കാസലിലെ ബ്ലാക്ക് ഫോറസ്റ്റിലും ഡ്രെസ്‌ഡനിലും മുൻ ഗവർണസ് ലിന ഷാഫറിനൊപ്പം താമസിക്കുകയും സ്വിറ്റ്‌സർലൻഡിലെ കുടുംബത്തെ സന്ദർശിക്കുകയും ചെയ്തു.
പ്രായപൂർത്തിയായ ശേഷം സിംഗ് തന്റെ ജീവിതത്തിന്റെ ഭൂരിഭാഗവും ലിന ഷാഫറിനൊപ്പം ചെലവഴിച്ചു. ലോകമഹായുദ്ധസമയത്ത് രാജ്യദ്രോഹിയെന്ന് വിളിക്കപ്പെടാനുള്ള സാധ്യതയുണ്ടായിട്ടും അവർ ജർമ്മനിയിൽ ഷാഫറിനൊപ്പം താമസിച്ചു. രണ്ടാം ലോകമഹായുദ്ധസമയത്ത് നിരവധി ജൂത കുടുംബങ്ങളെ യുണൈറ്റഡ് കിംഗ്ഡത്തിലേക്ക് രക്ഷപ്പെടാൻ സഹായിച്ചതിന് അവരും ലിനയും ആരോപണ വിധേയരായി. വീട്ടുകാരാരും ഈ ബന്ധത്തെ എതിർത്തതായി കാണുന്നില്ല. 1938 ആഗസ്ത് 26ന് 79-ആം വയസ്സിൽ ഷാഫർ മരിച്ചു. നാസികൾ അധികാരത്തിൽ വന്നതിനുശേഷം, അവരുടെ അയൽക്കാരനും അക്കൗണ്ടന്റുമായ ഡോ. ഫ്രിറ്റ്സ് റാറ്റിഗിൻറെ ഉപദേശപ്രകാരം, 1937 നവംബറിൽ ജർമ്മനി വിട്ട് അവർ സ്വിറ്റ്സർലൻഡ് വഴി ഇംഗ്ലണ്ടിലേക്ക് മാറി.
മരണം
1942 നവംബർ 8ന് ഹൃദയാഘാതത്തെ തുടർന്ന് കാതറിൻ ഹിൽഡ ദലീപ് സിംഗ് അന്തരിച്ചു. മരണദിവസം വൈകുന്നേരം അവരും സഹോദരി സോഫിയയും ഗ്രാമത്തിലെ ഒരു നാടകത്തിൽ പങ്കെടുത്തു, കോൾഹാച്ച് ഹൗസിൽ ഭക്ഷണം കഴിച്ച് രാത്രി വിശ്രമിച്ചു. പിറ്റേന്ന് രാവിലെ, വീട്ടുജോലിക്കാരി മുറി പൂട്ടിയിട്ടിരിക്കുന്നതായി കണ്ടപ്പോൾ സോഫിയയെ വിവരമറിയിച്ചു. അവർ ഓടിയെത്തി വാതിൽ തകർത്തു നോക്കുമ്പോൾ സഹോദരിയെ മരിച്ച നിലയിൽ കണ്ടെത്തി. ഹൃദയാഘാതം മൂലമാണ് മരണം സംഭവിച്ചതെന്ന് ഡോക്ടർ അറിയിച്ചു. രണ്ടാം ലോകമഹായുദ്ധം കാരണം സിംഗിന്റെ ശവസംസ്കാര ചടങ്ങിൽ പങ്കെടുത്ത ഏക ബന്ധുവായിരുന്നു അവർ. സഹോദരിയുടെ ഓർമ്മയ്ക്കായി, സോഫിയ കോൾഹാച്ച് ഹൗസിനെ "ഹിൽഡൻ ഹാൾ" എന്ന് പുനർനാമകരണം ചെയ്തു ഒപ്പം അവർ മരിച്ച മുറി പൂട്ടി.
ഗ്രന്ഥസൂചിക
വർഗ്ഗം:ഇന്ത്യൻ വംശജരായ ഇംഗ്ലീഷുകാർ വർഗ്ഗം:വിക്ടോറിയൻ കാലഘട്ടത്തിലെ സ്ത്രീകൾ വർഗ്ഗം:ഇംഗ്ലീഷ് വനിതാ സമ്മതിദാനാവകാശ പ്രവർത്തകർ വർഗ്ഗം:ഇന്ത്യൻ രാജവംശജരായ സ്ത്രീകൾ വർഗ്ഗം:1942-ൽ മരിച്ചവർ വർഗ്ഗം:1871-ൽ ജനിച്ചവർ
പുകവലിയുടെ ആരോഗ്യ ഫലങ്ങൾ
ലഘുചിത്രം| പുകവലി ശരീരത്തിന്റെ പല ഭാഗങ്ങളെയും തകർക്കും. പുകയില ഉപയോഗം മനുഷ്യന്റെ ആരോഗ്യത്തെ പൂർണ്ണമായും പ്രതികൂലമായി ബാധിക്കുന്നു. പുകയിലയുടെ ആരോഗ്യപരമായ പ്രത്യാഘാതങ്ങളെക്കുറിച്ചുള്ള ആശങ്കയ്ക്ക് ഒരു നീണ്ട ചരിത്രമുണ്ട്. ഗവേഷണങ്ങൾ പ്രധാനമായും നടക്കുന്നത് സിഗരറ്റ് ഉപയോഗത്തെക്കുറിച്ചാണ്
പുകയിലയുടെ പുകയിൽ, കാൻസറിന് കാരണമാകുന്ന, 70 ൽപ്പരം രാസവസ്തുക്കൾ അടങ്ങിയിരിക്കുന്നു. പുകയിലയിൽ അടങ്ങിയിട്ടുള്ള നിക്കോട്ടിൻ വളരെ ആസക്തിയുള്ള സൈക്കോ ആക്റ്റീവ് മരുന്നാണ്. പുകവലിക്കുമ്പോൾ, നിക്കോട്ടിൻ ശാരീരികവും മാനസികവുമായ ആശ്രിതത്വത്തിന് കാരണമാകുന്നു. അവികസിത രാജ്യങ്ങളിൽ വിൽക്കുന്ന സിഗരറ്റിന് ഉയർന്ന ടാർ ഉള്ളടക്കം ഉണ്ട്, അവ ഫിൽട്ടർ ചെയ്യാനുള്ള സാധ്യത കുറവാണ്, ഈ പ്രദേശങ്ങളിൽ പുകയില - പുകവലി സംബന്ധമായ അസുഖങ്ങൾ വരാനുള്ള സാധ്യത വർദ്ധിക്കുന്നു.
ആഗോളതലത്തിൽ തടയാൻ കഴിയുന്ന ഏറ്റവും വലിയ മരണകാരണം പുകയില ഉപയോഗമാണ്. പുകയില ഉപയോഗിക്കുന്നവരിൽ പകുതിയോളം പേരും പുകയില ഉപയോഗത്തിന്റെ സങ്കീർണതകളാൽ മരിക്കുന്നു. ലോകാരോഗ്യ സംഘടന (ഡബ്ല്യുഎച്ച്ഒ) കണക്കാക്കുന്നത് ഓരോ വർഷവും പുകയില 6 ദശലക്ഷം മരണങ്ങൾക്ക് കാരണമാകുന്നു (എല്ലാ മരണങ്ങളിൽ ഏകദേശം 10%) എന്നാണ്. ഇതിൽ 600,000 എണ്ണം പുകവലിക്കാത്തവരിൽ നിഷ്ക്രിയ പുകവലി മൂലമാണ് സംഭവിക്കുന്നത്. ഇരുപതാം നൂറ്റാണ്ടിൽ പുകയില 100 ദശലക്ഷം മരണങ്ങൾക്ക് കാരണമായതായി കണക്കാക്കപ്പെടുന്നു. അതുപോലെ, യുണൈറ്റഡ് സ്റ്റേറ്റ്സ് സെന്റർ ഫോർ ഡിസീസ് കൺട്രോൾ ആൻഡ് പ്രിവൻഷൻ, പുകയില ഉപയോഗത്തെ "വികസിത രാജ്യങ്ങളിലെ മനുഷ്യന്റെ ആരോഗ്യത്തിന് തടയാൻ കഴിയുന്ന ഏറ്റവും പ്രധാനപ്പെട്ട ഒറ്റ അപകടവും ലോകമെമ്പാടുമുള്ള അകാല മരണത്തിന്റെ ഒരു പ്രധാന കാരണവുമാണ്" എന്ന് വിശേഷിപ്പിക്കുന്നു. നിലവിൽ, യു‌എസിൽ പ്രതിവർഷം പുകയില ഉപയോഗത്തിൽ ഉണ്ടാകുന്ന അകാല മരണങ്ങളുടെ എണ്ണം പുകയില വ്യവസായത്തിൽ ജോലി ചെയ്യുന്ന തൊഴിലാളികളുടെ എണ്ണത്തെക്കാൾ 4 മുതൽ 1 വരെ കൂടുതലാണ്. ന്യൂ ഇംഗ്ലണ്ട് ജേണൽ ഓഫ് മെഡിസിനിൽ 2014-ലെ ഒരു അവലോകന പ്രകാരം, പുകവലി നിലവിലെ പുകവലി രീതികൾ നിലനിൽക്കുകയാണെങ്കിൽ, 21-ാം നൂറ്റാണ്ടിൽ ഏകദേശം 1 ബില്ല്യൺ ആളുകളെ കൊല്ലും, അതിൽ പകുതിയും 70 വയസ്സിനു മുമ്പ് കൊല്ലപ്പെടും.
ലൈംഗികശേഷിക്കുറവാണ് പുകവലിയുടെ മറ്റൊരു ദൂഷ്യഫലം. പുകയില രക്തപ്രവാഹത്തെ ബാധിക്കുകയും അതുമൂലം ലൈംഗികപ്രശ്നങ്ങൾ ഉണ്ടാവുകയും ചെയ്യുന്നു. പുകവലിക്കാത്തവരെ അപേക്ഷിച്ച് പുരുഷ പുകവലിക്കാരിൽ ഉദ്ധാരണക്കുറവ് 85 ശതമാനം കൂടുതലാണ്. ലൈംഗിക താല്പര്യക്കുറവാണ് മറ്റൊരു പ്രശ്നം. സ്ത്രീകളിൽ യോനിവരൾച്ച, രതിമൂർച്ഛാഹാനി എന്നിവക്കുള്ള സാധ്യതയും വർധിപ്പിക്കുന്നു.
ഉപയോഗവും വിൽപ്പന നിയന്ത്രണങ്ങളും ഒപ്പം പാക്കേജിംഗിൽ അച്ചടിച്ച മുന്നറിയിപ്പ് സന്ദേശങ്ങളും ഉപയോഗിച്ച് പുകയില ഉപഭോഗം നിയന്ത്രിക്കുന്നതിന് നിരവധി രാജ്യങ്ങൾ നടപടികൾ സ്വീകരിച്ചു. ഉദാ: യൂറോപ്യൻ രാജ്യങ്ങളിൽ ഇവയുടെ പാക്കേജിൽ കാൻസർ, ഹൃദ്രോഗം, വന്ധ്യത, ലൈംഗികശേഷിക്കുറവ് തുടങ്ങിയ ആരോഗ്യപ്രശ്നങ്ങൾ ചിത്രങ്ങൾ സഹിതം കൊടുത്തിട്ടുണ്ട്. കൂടാതെ, പൊതുസ്ഥലങ്ങളായ ജോലിസ്ഥലങ്ങൾ, തിയേറ്ററുകൾ, ബാറുകൾ, റെസ്റ്റോറന്റുകൾ എന്നിവയിൽ പുകവലി നിരോധിക്കുന്ന പുകവലി രഹിത നിയമങ്ങൾ സെക്കൻഡ് ഹാൻഡ് പുകയിലേക്കുള്ള എക്സ്പോഷർ കുറയ്ക്കുകയും പുകവലിക്കാരെ ഒഴിവാക്കാൻ സഹായിക്കുകയും ചെയ്യുന്നു. സിഗരറ്റ് വില വർദ്ധിപ്പിക്കുന്ന പുകയില നികുതിയും ഫലപ്രദമാണ്, പ്രത്യേകിച്ച് വികസ്വര രാജ്യങ്ങളിൽ.
പുകയില ഉപയോഗം വായ കാൻസർ ഉൾപ്പെടെയുള്ള ചില രോഗങ്ങൾക്ക് കാരണമാകുമെന്ന ആശയം തുടക്കത്തിൽ 1700 കളുടെ അവസാനത്തിലും 1800 കളിലും മെഡിക്കൽ സമൂഹം വ്യാപകമായി അംഗീകരിച്ചു. 1880 കളിൽ ഓട്ടോമേഷൻ സിഗരറ്റിന്റെ വില കുറച്ചു, ഉപയോഗം വിപുലീകരിച്ചു. 1890 മുതൽ, കാൻസർ, വാസ്കുലർ രോഗം എന്നിവയുമായി പുകയില ഉപയോഗത്തിന്റെ ബന്ധം പതിവായി റിപ്പോർട്ട് ചെയ്യപ്പെട്ടിരുന്നു; മറ്റ് 167 കൃതികളെ ഉദ്ധരിച്ച് ഒരു മെറ്റാ അനാലിസിസ് 1930 ൽ പ്രസിദ്ധീകരിച്ചു, പുകയില ഉപയോഗം കാൻസറിന് കാരണമാകുമെന്ന് നിഗമനം ചെയ്തു. 1930 കളിലുടനീളം കൂടുതൽ ദൃഡമായ നിരീക്ഷണ തെളിവുകൾ പ്രസിദ്ധീകരിക്കപ്പെട്ടു. 1938 ൽ സയൻസ് ഒരു പ്രബന്ധം പ്രസിദ്ധീകരിച്ചു. പുകയില ഉപയോഗിക്കുന്നവർ ഗണ്യമായി കുറഞ്ഞ ജീവിതദൈർഘ്യമാണ് കാണിക്കുന്നത് എന്ന് ഇത് പറയുന്നു. കേസ് നിയന്ത്രണ പഠനങ്ങൾല(ase-control studies1) 939 ലും 1943 ലും ജർമ്മനിയിലും 1948 ൽ നെതർലാൻഡിലും പ്രസിദ്ധീകരിച്ചു, എന്നാൽ വ്യാപകമായ ശ്രദ്ധ ആദ്യം ആകർഷിച്ചത് 1950 ൽ യുഎസിലെയും യുകെയിലെയും ഗവേഷകർ പ്രസിദ്ധീകരിച്ച അഞ്ച് കേസ് നിയന്ത്രണ പഠനങ്ങളാണ്. ഈ പഠനങ്ങൾ പരസ്‌പരം വിമർശിക്കപ്പെട്ടിട്ടുള്ളത് പരസ്പരബന്ധം കാണിക്കുന്നു, കാര്യകാരണമല്ല. 1950 കളുടെ തുടക്കത്തിൽ നടത്തിയ പഠനങ്ങളിൽ പുകവലിക്കാർ വേഗത്തിൽ മരിക്കുന്നുവെന്നും ശ്വാസകോശ അർബുദം, ഹൃദയ രോഗങ്ങൾ എന്നിവയാൽ മരിക്കാനുള്ള സാധ്യത കൂടുതലാണെന്നും കണ്ടെത്തി. ഈ ഫലങ്ങൾ ആദ്യമായി മെഡിക്കൽ കമ്മ്യൂണിറ്റിയിൽ വ്യാപകമായി അംഗീകരിക്കപ്പെടുകയും 1960 കളുടെ മധ്യത്തിൽ പൊതുജനങ്ങൾക്കിടയിൽ പ്രചരിപ്പിക്കുകയും ചെയ്തു.
പുകവലിയുടെ ആരോഗ്യ ഫലങ്ങൾ
പുകവലി സാധാരണയായി ഹൃദയത്തെയും ശ്വാസകോശത്തെയും ബാധിക്കുന്ന രോഗങ്ങളിലേയ്ക്ക് നയിക്കുന്നു, പുകവലിയുമായി ബന്ധപ്പെട്ട ആരോഗ്യപ്രശ്നങ്ങളുടെ ആദ്യ ലക്ഷണങ്ങൾ കൈകളോ കാലുകളോ പോലുള്ളവയെ സാധാരണയായി ബാധിക്കും. പുകവലി ഹൃദയാഘാതത്തിന് ഒരു പ്രധാന അപകട ഘടകമാണ്. വിട്ടുമാറാത്ത ശ്വാസകോശരോഗങ്ങൾ (COPD), എംഫ്യ്സെമ, ഒപ്പം കാൻസർ, പ്രത്യേകിച്ച് ശ്വാസകോശ കാൻസർ എന്നിവയുണ്ടാക്കുന്നു. ദീർഘകാല പുകവലിക്കാരിൽ മൊത്തത്തിലുള്ള ആയുർദൈർഘ്യം കുറയുന്നു. ദീർഘകാല പുകവലിക്കാരിൽ പകുതിയോളം പേർ പുകവലി മൂലം അസുഖം ബാധിച്ച് മരിക്കും. പുരുഷ പുകവലിക്കാരിൽ, ശ്വാസകോശ അർബുദം വരാനുള്ള ആയുസ്സ് 17.2% ആണ്; സ്ത്രീ പുകവലിക്കാരിൽ, അപകടസാധ്യത 11.6% ആണ്. ചരിത്രപരമായി, ഒന്നാം ലോക മഹായുദ്ധത്തിന് മുമ്പ് ശ്വാസകോശ അർബുദം ഒരു അപൂർവ രോഗമായി കണക്കാക്കപ്പെട്ടിരുന്നു, മാത്രമല്ല മിക്ക ഡോക്ടർമാരും അവരുടെ കരിയറിൽ ഒരിക്കലും കാണാത്ത ഒന്നായിട്ടാണ് ഇത് കണക്കാക്കപ്പെട്ടിരുന്നത്. യുദ്ധാനന്തര സിഗരറ്റ് പുകവലിയുടെ പ്രചാരം വർദ്ധിച്ചതോടെ ശ്വാസകോശ അർബുദത്തിന്റെ നിരക്കും ഉയർന്നു.
ഒരു വ്യക്തി പുകവലി തുടരുന്ന സമയത്തിനും പുകവലിക്കുന്ന അളവിനും നേരിട്ട് ആനുപാതികമാണ് രോഗം പിടിപെടാനുള്ള സാധ്യത. എന്നിരുന്നാലും, ആരെങ്കിലും പുകവലി നിർത്തുകയാണെങ്കിൽ, അവരുടെ ശരീരത്തിന് കേടുപാടുകൾ തീർക്കുന്നതിനനുസരിച്ച് ഈ സാധ്യതകൾ ക്രമേണ കുറയുന്നു. ഉപേക്ഷിച്ച് ഒരു വർഷത്തിനുശേഷം, പുകവലി തുടരുന്നതിന്റെ പകുതിയാണ് ഹൃദ്രോഗം വരാനുള്ള സാധ്യത. പുകവലിയുടെ ആരോഗ്യപരമായ അപകടസാധ്യതകൾ എല്ലാ പുകവലിക്കാരിലും ഒരേപോലെയല്ല. പുകവലിയുടെ അളവ് അനുസരിച്ച് അപകടസാധ്യതകൾ വ്യത്യാസപ്പെടുന്നു, കൂടുതൽ പുകവലിക്കുന്നവർ കൂടുതൽ അപകടസാധ്യതയിലാണ്.
മരണനിരക്ക്
പ്രതിവർഷം 5 ദശലക്ഷം മരണങ്ങൾക്ക് കാരണം പുകവലിയാണ്. പുകവലിക്കുന്ന ഓരോ സിഗരറ്റും ശരാശരി 11 മിനിറ്റ് ആയുസ്സ് കുറയ്ക്കുമെന്ന് കണക്കാക്കപ്പെടുന്നു. ആജീവനാന്ത പുകവലിക്കാരിൽ പകുതിയും പുകവലിയുടെ ഫലമായി നേരത്തെ മരിക്കുന്നു. പുക വലിക്കുന്നവർ 60 അല്ലെങ്കിൽ 70 വയസ്സിന് മുമ്പ് മരിക്കാനുള്ള സാധ്യത മൂന്നിരട്ടിയാണ്.